BIDAIARIAK SANTURTZIN (IV) – Bolintxi\n13 otsaila, 2016 4 azaroa, 2019\nXIX. mendeko 80ko hamarkadan Manuel Azkarragak Juan Ramon Iturrizak 1787an idatzi zuen “Bizkaiko Historia” gaurkotu eta argitaratzeko ideia izan zuen, hautsez\negongo ziren hamaika artxibo goitik behera arakatu ondoren. Ideia bikaina, Iturrizak ez zuenez bere lana argitaratu, horren bertsiodun esku-izkribuak baino ez zeuden eskuragarri. Hortaz, bilbotarrek erakutsi ohi duten prestutasunaz ekin zion lanari eta 1885ean eman zuen argitara, editore katalan batek ideia “lapurtu” eta hilabete batzuetara, katalanak Liburutegi Nazionalean zegoen esku-izkribua lehentxeago argitaratu zuen eta, Azkarragari esklusiba kenduz.\nIturrizak idatzi zuena eguneratzeko On Manuel izpiritu bidaiarian bete-betean sartu eta Jaurerriko elizate eta hiribildu guztietan zehar ibili zen aurrera eta atzera, Bizkaiko hiri bakarra ahaztu barik, jakina.\nArgazkiaren iturria: Biblioteca Nacional de España\nHorrela bada, ekaineko azken egunetan Santurtzira etorri zen, eta herrian jasotako hamaika ohar baliatuta, lanaren hamahiru orrialde eskaini zizkion.\nSevero P. de la Encina udaletxeko idazkari jaunak eta Luis de Iza Agirre eskola-maisu jaunak hartu zuten gure bidaiaria herrian. Berton loraldia bizi zuen Santurtzi aurkitu zuen, udatiarrak hartzeko sendotzen ari zen herria, orduantxe jauregi eta txalet ugari eraikitzen ari baitziren.\nOrri hauetan zehar eliza eta etxetzarrez arituko zaigu, biztanle-kopuruaz, udalerriak aurreikusitako hirigintza proiektuez, Murrietarren ongintzako lanez, urez, iturriez, herritarren bizibideez eta beste hainbeste kontu gehiagoz. Lehenengo Matilde Orbegozo udatiar eta olerkari bilbotarraz luze hitz egingo du. Emakume hau Mazasen emaztea zen eta izen bereko txaleteko bizilaguna udan, zeini buruz beste batean jardungo dugun. Horren ostean, Santurtziri eskainitako testuari amaiera emango dio gure herriko gai klasiko bat aipatuz: sardinerak.\nBi sardina-saltzaile uharrietan paratuak, XX. mendearen hasieran.\nArgazkiaren iturria: “Bilbao y los pueblos de su ria en la tarjeta postal”. L. Amann Egidazu y R. Alonso de Miguel\nEta beste barik, hona hemen.\nMANUEL AZKARRAGA jaunak XIX. MENDEKO SANTURTZIri buruz idatzitakoa\nJuan Ramon Iturriza Zabala jaunak idatzitako “Bizkaiko Historia Orokorra” Santxo Jakintsua Fundazioan gordetzen den aletik ateratakoa… Bilbo, Lucena 1885. 612-624 or.\nPortugaleteko nasa berria, 1880. urte aldera.\nArgazkiaren iturria: Euskomedia\nManuel Azcárraga jaunak ikusi zuen dorredun eliza, 1844an eraikia. Oraingoa 1898koa da.\nArgazkiaren iturria: Santurtzi.biz\nArgazkiaren erdian Udaletxea zegoen etxetzarra, Azcárragak aipatu zuena.\nArgazkiaren iturria: Blog Somorrostro\nMazas txaleta Peñotaren gainean, Mazasen emaztea zen Matilde Orbegozoren udako egoitza.\nArgazkiaren iturria: “El Mareómetro”\nMatilde Orbegozo eta Jugo (1837-1891)\nArgazkiaren iturria: Museo Vasco de Bilbao\nVictoriano eta José Marañón jaunei egindako monumentua (Santurtzi)\nArgazkiaren iturria: EBC\n1895eko testuan aipatzen den iturri monumentala.\nArgazkiaren iturria: Archivo Municipal de Burgos\nArraina deskargatzen Lo Lison. Posta txartel zirkulatua.\nArgazkiaren iturria: Santurtzi en la tarjetta postal. L. Amann Egidazu y R. Alonso de Miguel\nLo Liso. Pasealekua eta aldagelak.\nArgazkiaren iturria: Santurtzi 1900. Ayuntamiento de Santurtzi, 2015\nPosted in: HISTORIA,SANTURTZI | Tagged: HISTORIA, LUIS CIRILO DE IZA Y AGIRRE, MANUEL AZKARRAGA, SANTURTZI


Jeanne-Rolande Dacougna eta Ana Murcia solasean, Kulturaten, 18:30\nEmakumeak protagonista elkarrizketa saioetan, Euskal Herrian esparru askotan erreferenteak diren emakumeak gonbidatzen ditugu. Helburua da haien ibilbidea gertutik ezagutzea eta pertsonaia publikoa ez ezik, pertsona ere ezagutzea.\nElkarrizketa publiko hauetan emakumeak dira protagonistak, eta aitortu eta ikusarazi gura izaten ditugu haien hausnarketak eta jendartearen eraldaketarako egiten duten ekarpena. Ikusarazi gura dugu emakumeen parte hartze soziala, politikoa, kulturala...\nGaur, ekarpen hori ikusarazteko, gurera gonbidatu dugu Jeanne-Rolande Dacougna aktibista formatzailea eta ikertzaile feminista, eta aukera izango dugu bere ibilbidea ezagutzeko. Dacougna-k, besteak beste, Feminismo Beltzen eta migrazioen gaia landu du hainbat ikerketa, ponentzia eta hitzalditan, eta Garaipen emakumeen elkarteko kidea da. Lan egiten du aniztasun kulturalaren gestioaren esparruan.\nAna Murciak egingo dion elkarrizketari esker, aukera izango dugu Jeanne-Rolande Dacougnak testuinguru bat baino gehiagotan izandako ibilbideari eta lanari buruz gehiago jakiteko eta ikasteko.\nAna Murcia ere formatzailea eta aktibista feminista da. Hamar urtez jardun zuen El Salvadorren, aktibismo feministan. Parte hartu du Garaipen emakume migratuen eta euskaldunen elkarteko berreraketan. Sorburu kooperatiba feministako kidea da, eta lan egiten du emakume migratzaileekin hainbat jabetze eskolatan eta Emakumeen Etxeetan.\nHorrenbestez, gonbidatuta zaudete abenduaren 11n izango den saiora etorri zaitezten!


Andaluziako Juntak ez du boluntariorik nahi Algecirasko txapapotea garbitzeko | Consumer\nAndaluziako Juntak ez du boluntariorik nahi Algecirasko txapapotea garbitzeko\nAdministrazioak ez du beharrezkotzat jotzen jende gehiago, eremua txikia baita eta ez baitago segurtasun-baldintzarik.\n“Sierra Nava” hozkailu-ontziak Algecirasko badian egiten duen isurketa toxikoa Manuel Chávezen gobernu sozialistaren “Prestige andaluz” bihurtzen ari da, nahiz eta, ekologisten arabera, Itsasartearen Parketik bederatzi kilometrora dagoen orban toxiko baten ondorioak gainjartzen saiatzen ari den.\nJoan den igandean ontzia isildu zenetik, egoera larriagotu egin da eta Andaluziako Juntak Algecirasko badian beste bi fuel-orban daudela onartu behar izan du, ekologistek beste bat gehitu bazuten ere. Era berean, talde horrek ohartarazi zuen “petrolioz zikindutako” hegaztiak agertu direla, horietako batzuk espezie babestuetakoak.\nHondamendia gertatu eta bost egun geroago, lanak txapapotea kentzeari buruzkoak dira. 109 langile ari dira lanean, baina Andaluziako Juntak uko egin dio isuria garbitzeko lan horretan boluntarioak onartzeari. José Antonio Gómez Periñán Cadizko Gobernu Batzordeko ordezkariak alegatu duenez, ez dira pertsona gehiago sartzen, eremua txikia, harritsua eta malkartsua delako eta segurtasunik ez dagoelako.\nAtzo arte, Batzordeak 928 tona, 14 tona material pikortsu eta 50 lohi jaso zituen eragindako kostaldetik. Hala ere, eguraldi txarra dela eta, berandu aterako da fuel-olioa asteburu honetan.\nAlgeciras junta de andalucía-eu ontzi


21 milioi euro bideratu dira EAEko titulartasun pribatuko ikastetxeen\n21 milioi euro bideratu dira EAEko titulartasun pribatuko ikastetxeen inbertsio elitistak finantzatzera –\nEusko Jaurlaritzak, HEZKOOP 2021 diru-laguntzen programaren bidez, milioi askoko partidak eman ditu berriro ere kooperatiba edo fundazio gisako titulartasuna duen itunpeko hezkuntza-sare pribatua finantzatzeko. Laguntza horiek, besteak beste, kongregazio erlijiosoetako higiezinen erosketa funts publikoekin finantzatzera bideratuko dira. Obra horiek ez dute inolako eraginik hezkuntza-proiektuen kalitatean, eta, kasu askotan, diru-laguntza horiek bezeroak erakartzeko asmoa duen merkatuko logika bati erantzuten diote, euskal hezkuntza-sistemaren benetako beharrizan bati baino gehiago.\nBereziki eskandalagarriak dira Gasteizko Urkide Kooperatibaren eta Trokonizeko Geroa Waldorf eskolaren kasuak. Lehenengoan ia 4 milioi euro erabiliko dira funts publikoetatik, Ursulina mojen eraikina jabetzan erosteko; bigarrenean, ia milioi bat euro lurrak erosteko. Baina beste adibide larriak ere badaude, hala nola, Olabide Ikastolako sarreran kristalezko trenkada mugikorrak jartzeko edo Artxandako Trueba Ikastetxeko igerilekua konpontzeko diru partidak.\nBeste behin ere, Eusko Jaurlaritzak itunpeko sare pribatuarekiko konplizitatea erakutsi du, kasu gehienetan beharrezkoak ez diren eta sare publikoarekiko are abantaila handiagoa ematen dioten azpiegiturak diruz lagunduz, eta horrek guztiak hezkuntza-sisteman dituen ondorioak kontuan hartu gabe.\nEusko Jaurlaritzari horrelako laguntzetan atzera egin dezala eta baliabideak gizarte-kohesioa nahiz aukera-berdintasuna bermatuko duen hezkuntza- sistema indartzera bidera ditzala exijitzen diogu.\ndirulaguntzak, ikastetxe pribatuak\n4 pentsamendu “21 milioi euro bideratu dira EAEko titulartasun pribatuko ikastetxeen inbertsio elitistak finantzatzera”-ri buruz\nPeru Argitetxe 2022-01-24 13:25\n2021tik 2028ra arte, urtean 2.828.000 € banatuko dira 75 proiekturen artean. Ebazpen osoa esteka honetan irakurgai:\nxuru 2022-01-25 07:57\n2021eko azaroaren 3ko Aginduaren bidez, kooperatiba edo fundazio\ndiren itunpeko sareko ikastetxeetan inbertsioak finantzatzeko dirulaguntza-deialdia egin zen eta aipatzen dezun esteka hori, deialdiaren ebazpena da.\nUrtean 2.828.000 € banatuko dira 75 proiekturen artean. Hau ez da zuzena. Hezkuntza saila osoaren urteko aurrekontu osoa da ia zenbaki hori.\nHezkoop deialdi hauen bidez, kooperatiba eta fundazioei diru laguntzak onartu eta ematen zaizkie ekipamendu, orube,.. istalazioetan hobekuntzak eta bestelakoak egiteko.\nBeste kontu bat da, jasotzen duten diru publiko horren jarraipena egiten den. Adibidez, orubea erosteko 600.000 euro jaso eta ondoren, handik sei urtera adibidez, oruberik agertu/erosi ez ikastetxe/ikastola pribatu horretan.\nJose Luis 2022-01-28 16:19\nIzan gaitezen errealistak eta zehaztapen pare bat:\n1.- 21 milioi horiek 8 urteetan banatzen dira. alegia, urtero 2,8 milioi\n2.- ez zaio edozeini ematen, baizik eta desagertuz gero bere ondarea administrazioaren eskuetan uzten duten kooperatiba-fundazioei\n3.- 2021eko aurrekontuetan egoitza berriak eraikitzeko eta konpontzeko sare publikoan ia 40 milioi euro daude.\nhauek dira datuak, ados edo kontra egongo gara, baina jarri dezagun dena mahai gainean\nxuru 2022-02-03 08:13\nIzan gaitezen zintzoak eta ñabardura pare bat:\n1.-Halaxe da 21 milioi horiek 8 urtetan. Urtero 2,8. Baina aurreko urtetan ere Olentzero etorri da eta aurreko deialdien montanteak gehitu behar zaie beraz urteroko kopuru horri. Beraz, urtero 2,8 baino gehiagokoa da kopurua.\nEBAZPENA, 2018ko abenduaren 13koa, Hezkuntza Saileko Administrazio eta Zerbitzuen sailburuordearena, zeinaren bidez iragartzen baitira kooperatibaren edo fundazioaren titulartasuna duten itunpeko sareko ikastetxeetako inbertsioak finantzatzeko onartutako diru-laguntzak, Hezkuntzako sailburuaren 2018ko uztailaren 17ko Agindua (Hezkoop-2018) aplikatuz.\nHezkoop-2018: 12.800.000,00 euro\nEBAZPENA, 2015eko irailaren 30ekoa, Hezkuntza, Hizkuntza Politika eta Kuktura Saileko Administrazio eta Zerbitzuen sailburuordearena. Honen bidez, kooperatiba edo fundazioaren titulartasuna duten itunpeko sareko ikastetxeetako inbertsioak finantzatzeko diru-laguntzak iragartzen dira, Hezkuntza, Hizkuntza Politika eta Kulturako sailburuaren 2015eko martxoaren 18ko Agindua (Hezkoop-2015) aplikatuz.\n5. artikulua.– Diru-hornidura. 1.– Laguntza-programa honen finantzaketara bideratutako hornidura orokorra 12.800.000 euro da, eta Euskal Autonomia Erkidegoko Aurrekontu Orokorretan horretarako izendatutako kontu-sailen kontura finantzatuko da.\n2.-Efektibamente, ez zaio edonori ematen. Zenbat eta harreman sare eta boteretsuagoa izan Ikastetxea, normalean diru gehio, naiz baldintzak bete.\n3.-Ikastetxe publikoen inbertsioetan azken urteetan dagoen beherakada ikaragarria da.\nEtikoki guztiz eztabaidagarria dena ekimen pribatuari, pizinak, padel kantxa ,orubeak, istalazio txupi guaiak, futbol zelai erregadioak,..diru publikoaz ordaintzea da, Toki-Alai Ikastetxean Irunen, barrakoietan daudenean bitartean.\nEdota pelotazo urbanistikoak, forgatutakoak, egindako ikastetxe pribatuei diru laguntza hauek ematea. Edo fiskaltzak egindako ikerketen ondorioz, epaitegietan dauden ikastetxe-kasuei ia miloi bat euro eman izana.\nGuzti hau euskarazko prentsan ez da agertzen. Zer dela eta? Zer ezkutatu nahi da?


Elkarretaratzea Michelinen, azken kaleratzeen kontra | LAB SINDIKATUA\nIndustria Industria Kimikoa Elkarretaratzea Michelinen, azken kaleratzeen kontra\nElkarretaratzea Michelinen, azken kaleratzeen kontra\nGaur martxoaren 27an Michelineko langileek kontzentrazioa egin dute azken kaleratzeak salatzeko. Enpresak Langileen Estatutuko 52.d artikulua aplikatu du (kaleratze objektiboa lanera faltatzeagatik) kaleratze hauek egiteko eta honen aurrean, kontzentrazioa deitu du Enpresa-Batzordeak.\nPasa den astean, ezohiko bileran Michelingo enpresa-batzordeak 3 langileren kaleratzeak aztertu zituen, enpresak Langileen Estatutuko 52.d artikulua ezarri zuelako, ha da, gaixotzeagatik kaleratu zituen. Honen aurrean, batzordeak erabaki zuen enpresaren Zuzendaritzi idatzi bat bidaltzea berauek berronartzea eta aipatu artikulua ez ezartzea eskatuz, txanda-aldaketarekin batera kontzentrazio bat deitzeaz gain. Horrela, hamarnaka langilek egin dute bat deialdiarekin, protesta bilkuran parte hartuz.\nLABen ustez oso larria da Michelinek hartu duen neurria, langileak kaleratu dituelako gaixorik egote hutsagatik. Michelingo langileek eta are gehiago azpikontratetakoek osasun arazo ugari izaten ari dira lantegiak (lan-istripuak, estrés termikoa,…) eta enpresaren zuzendaritzak, arazook konpondu beharrean, zigortu egiten ditu bajan egoteagatik.\nHori dela eta, LABek honelako neurrien aurka jarraituko du borrokan eta zentzu honetan, ekimenak planteatzen jarraituko dugu enpresa-batzordean eta baita langileei ere, gure osasun eta eskubideen defentsan.


Biktima berriak • ZUZEU\nZer egingo ote dute Eusko Jaurlaritzako hainbeste profesionalek —biktimen laguntzarako dauden horietakoek—, hainbeste biktima berriri laguntzeko? Ala ez ote dira biktima, besteak beste, aurten kartzelaratu dituzten 110 horiek? Denak ezetz, esango du baten batek, ez direla denak biktimak. Eta nik baietz esango dut, euretako asko biktima huts direla, demokrazia ez den beste zerbaiten biktima zuzen-zuzenak. Beraz, nahi izatekotan, badute galtzak bete lan. Baina baietz oso zaila egin, dauden lekutik, Legea eta Justizia bereizten. Ezetz asmatu.\nBiharko atzo, gaur al da?\n2 pentsamendu “Biktima berriak”-ri buruz\ndina 2008-02-12 08:01\nMingarria egin zait maite ditudan hainbat lagun Kursaalen ikustea, Bilbon une berean gauzatzean ari zen beste debeku baten aduradun politikoekin. Kursaalekoa teleberrian ikusita hauteskunde ekitaldia zirudien.Zuk milakabilakan ibili zinen. Ezinezkoa al da horrelako ekimen benetan autonomo bat sortzea? Norberaren alderdiaren oneritzia behar al dugu hau edo beste babesteko?\nkonatxe 2008-02-12 08:57\nDina, ni ez nintzen Kursaalean izan, egia esan, Milakabilan ibili nintzenetik, ez nago ezertarako. Ene ustez, uste duguna baino okerrago gaude, guztiz desaktibaturik baitago gizartea, ezintasunean harrapatuta. Eta horretan kausa ezberdin askok egiten dute bat, besteak beste, ezker abertzalearen jokaera betikoak (arrazoia daukagu eta “pakete” osoa tragatu behar duzu), gainerako alderdien epelkeriak (legea eta justizia nahastuz, zernahi tragatzen dutenak) eta bizimodu garaikidearen antolamenduak ere bai (nor dago prest dauzkagun erosotasunak bazterrean uzteko?). Baina bai, arrazoia daukazu, alderdiez haragoko plataforma herritar zabalak behar dira, batez ere une hain larrietan irtenbideak proposatu eta poltikariak estu hartzeko, eskubide ororen defentsan, guztiontzat. Baina gauzak dauden bezala, nik ezinezko ikusten ditut. Esandako desaktibazioarenaz gain, badira beste bi kontu ere, horrelakoak egin ahal izateko: a) antolaketa egiturak behar dira, oso zailak direnak abiatzen alderdietako liberatuekin ez bada (zu prest al zaude dena laga eta horretan sartzeko?) eta b) alderdiek lagunduko dizute zerbait antolatzen, baina finean euren eskuetan geratzen bada dinamika, bai baitakite norbanakoek ez dutela gaitasunik (dirurik, denborarik, indarrik…) bidean aurrera egiteko. Sentitzen dut baikorrago ezin agertua. Besarkada.


Kronika zaharrak: 2006-10-08\nKADETE MAILA: GATZ MUSEOA JAKIO 16 -- GOIERRI OET 18\nPartidu borrokatua ikusi duguna Arrasaten, bukaeran ordiziarren joku maila imposatu zen eta bi puntuak Ordizia aldera etorri ziren.\nPartidu hasiera oso nabarmena izan zen ordizarrentzako, 15. minutuan 1-5 zegoen markagailua, baina hemendik aurrera arrasatekoak gora joan ziren eta buelta eman zioten markagailuari, 7.6 atsedenaldian.\nBigarren zatia oso lehiatua izan zen, baina ordiziarrak beti joan ziren aurretik markagailuan. Azkeneko 10 minutuetan erabaki zen partidua, 3 goleko abantaila lortuz. Azkenean 16-18 irabazi zuten ordiziarrek.\nJoko ona erakutsi zuten gure mutilek, baina denboraldiaren hasieran gaudela nabarmendu zen.\nJokatu zutenak honako hauek izan ziren: ARRATIBEL, REY (3), CORTES (1), CASADO (2), MARTOS (3), ARREGI, ETXEBERRIA (8) eta MARKET (1)\nJUBENIL MAILA: GOIERRI OET 14 - ZARAUTZ 28\nHasieran pentsatzen genduena baieztatu egin zen, zarauztarrak oso tal ona dute maila honetan eta iazko ildo berretik jarraitzen dute, iaz 3. postua lortu zuten Gipuzkoako Txapelketa eta aurten inguruan ibiliko dira.\nLehenengo minututik ikusi zen aldea eta kostaldekoak markagailuan aurreratu zire. Bigarren zatian ordiziarrek joku polita egin zuten eta 5-0ko partziala lortu zuten eta lau goletara hurbildu ziren, baina partzial horrekin itxi zen partidua.\nGure mutiletan oso nabaria izan zen bere lehenengo partidua zela, aurredenboraldian ez dute partidurik jokatu, horrez gain 3 jokalarien falta nabaritu zen, batez ere jokuan beste aukera batzu jorratzeko. Nahiz eta markagailua gogorra eman, 14-28, normala jo dezakegu aurkariaren joko maila ikusita.\nGure liga ez dago lehenengo postuetan, gure liga erdialdeko postuetan murgiltzean dago.\nJokatu zutenak hauek izan ziren: SALDIAS, ZABALA (4), RIBERA (2), GOIKOETXEA (4), ALVAREZ (2), AGIRRE, MORENO (2) eta OLANO.


Busturitik – …:::kimo:::…\nYou are here: Home › berbaz › Busturitik\n18/98+ Makrokontzertua BEC-en →\n2006-10-31 | Filed under: berbaz, kimotarrak\tand tagged with: anekdotak, bideoak, juerga, lagunak\nDuela asteburu bi Busturiara joan gara Irantzun etxera, koadrilakoak. Bat edo bi kakarrik… Neskak egun bat arinau joan ziran eta juergatxo bat armau zaurien etxean. Batez be, kokoloana egin eben eta argazki asko zensurau egin dozkue. Oianan urtebetetzea ospatu genuan urrungo arrastian, eta horretara bai, mutilak inbitata egon ginan. Gero, trena hartu ta gernikara joan ginan mozkorra segitzera. Bideo bat prestatu dot Oianan kamaragaz ateratako argazkiekaz, baia ondiño urikok be foto gehau emon behadoztez.


Ikerkuntzako egiturak - UFI Aldaketa Globala eta Ondarea - Aldaketa Globala eta Ondarea Prestakuntza eta Ikerketa Unitatea - UPV/EHU\nGlobal Change and Heritage Prestakuntza eta Ikerketa Unitatea Bikaintasuneko hiru Talde Finkatuk eratzen dute:\nIngurumeneko Kimika Analitikoa (IBeA)\nJuan Manuel Madariaga Motaren zuzendaritzapean, Euskal Herriko Unibertsitatearen 15 Irakaslek, 5 Ikertzaile Doktore Kontratatuk gehi Prestakuntza aldian dauden 20 Ikertzailek eratzen dute. Eusko Jaurlaritzak A motako Talde Finkatu gisa aitortu du; haren helburua ikerketa- eta irakaskuntza-jarduerak egitea da, hiru gai-multzo handitan:\nIngurumeneko Kimika Analitikoa\nIngurumen Teknologiak eta Prozesu Kimikoen Kontrola\nNatur eta Kultur Ondarearen Materialen Ezaugarritzea, Diagnostikoa eta Kontserbazioa\nIkerketa-egitasmoen helburua hau da:\nNatur eta Kultur Ondarearenak diren material biogeokimikoak eta haien produktu antropikoak (inpaktatzaileak edo sortu dituzten degradazioak) ezaugarritzeko metodologia analitikoak garatu eta aplikatzea.\ningurune naturaletan dauden kutsatzaileen jokamoldeari eta norakoari buruzko ezagutza handitzea, baita asimilazio-mekanismoak eta ekosistemetan eta habitatetan dituzten ondorioak ere (lurraldea bere kontzeptu zabalenean).\ninpaktatu den espazioa berreskuratzen utziko duten prozesu berritzaileak diseinatzea (ingurune naturalak, eraikitako ondarea), nola inpaktu zuzenaren iturriaren gain hala inpaktatu diren material biogeokimikoen gain jardunez.\nAsmoa da beharrezko ezagutza kimikoa integratu edo/eta sortzea prozesu berritzaileak eta irtenbide zientifiko-teknologikoak emateko, batik bat ingurumen-arlokoak diren arazoei, gaur egun gizartea nozitzen ari den egiazko arazoak. Aldaketa Global terminoaz ezagutzen denaren inguruko etorkizuneko ikusmolde eta ikuspegi berriak txertatzea, oldarkorrak ez diren metodoak eta Teknologia Garbietakoak erabiliz, IBeA taldea duela hainbat urte garatuz doan eta garatzen jarraituko duen praktika bat dira.\nHainbat hondakin motetan dauden lehengaien bereizketa, birziklatzea eta balioan jartzea (hiri-, eraikuntza- eta industria-hondakinak) taldeak prozesu berritzaileak garatzen dituen arloetako batzuk dira. Laborategiko eta landako instrumentuak prestatu edo sortzea, zentzurik zabalenean Ondareari (natural edo kulturala) aplikagarriak zaizkion prozesu kimikoen kontrola eta automatizazioa egiten utziko dutenak, funtsezko elementuak dira Ingurumen Teknologia berriak garatzeko, ondorioak tratatzea baino gehiago (sendatze-ekintza), afekzioaren arrazoietan eragingo dutenak (prebentzio-ekintza).\nOndare Eraikiaren Ikerketa Taldea (OEIT)\nAgustin Azkarate Garay-Olaunen zuzendaritzapean, Euskal Herriko Unibertsitatearen 7 irakaslek, Ikertzaile Doktore kontratatu batek, gehi Prestakuntza aldian dauden 2 Ikertzailek eratzen dute, eta Eusko Jaurlaritzak aitortutako A motako Talde Finkatu bat da.\nOEIT ikerketa-taldeko kide diren irakasleen graduondoko ikerketa- eta irakaskuntza-jarduerak sei gai-multzo handiren inguruan biltzen dira; guztiek Kultur Ondarearen Balio Kateak (KO) planteatzen dituen eskakizun guztiei eraginkortasunez erantzun nahi diete, bereziki, Eraikitako Ondarearenari, beste ezein aukerak baino hobeto laburbiltzen baitu "prozesu"aren ideia eta, ondorioz, hura osatzen duten etapa bakoitzaren egoeraren diagnosia egiten uzten du. Haren ibilbidea elkarren artean estuki lotuta dauden jarduera-gradiente bati jarraituz egituratzen da; haietako bakoitzak ikerketa-ildo bat eratzen du gure taldearen barruan:\nDokumentazioa eta Erregistroa\nBalorazioa eta Esanahia\nEsku-hartzea eta Kontserbazioa\nTransmisioa: hedapena eta Gizarteratzea\nTransferentzia: Ondarearen balioa\nEraikitako Ondarearen kudeaketa zuzena egiteko lehen baldintza tutoretza-gai diren elementu guztiak identifikatzea da; horretarako, beharrezkoa da aldez aurretik metodologia bat, hizkuntza bat eta interpretazio- eta balorazio-irizpide bateratu batzuk eraikitzea. Ondoren, beharrezkoa izango da dokumentazio eta erregistro protokolo uniformatu batzuk garatzea, ordezkaritza- eta kudeaketa-sistema estandarizatuekin. Balorazioa eta esanahia dira erakundea ondare-ondasun bihurtzen dutenak, erregistroa ondare bihurtuz, zentzu historiko, soziologiko eta ekonomikoa ematen zaionean. Jasotako Ondarearen belaunaldi arteko transmisioa bermatzen duten esku-hartzea eta kontserbazioa, baita haren zaintza eta iraunarazte materiala ere. Hedapena eta gizarteratzea egitasmo zientifiko ororen giltzarria dira, eta hedapen-tresnen bitartez gizarteko kide guztiei esperientzia fisikoa, ezagutza eta informaziorako sarbidea ematen diete. Inpaktua (Ondarearen Balioa) ondarearen dimentsio bikotasunaren aitortza (oroimena, eta, aldi berean, baliabidea) gizarteen garapen orekatu eta iraunkor baten bilaketara bideratutako plangintza-politika baten funtsezko ardatz bihurtu da, eta ondarean egiten den baliabideen inbertsioak duen zilegiztatze sozialaren oinarrietako bat.\nHidrogeologia, Geoteknia eta Ingurumena (HGI)\nIñaki Antigüedad Auzmendiren zuzendaritzapean, Euskal Herriko Unibertsitatearen 5 irakaslek, 2 Ikertzaile Doktore Kontratatuk gehi Prestakuntza aldian dauden 6 Ikertzailek osatzen dute.\nHGI ikerketa-taldeko irakasleen graduondoko ikerketa-eta irakaskuntza-jarduerak lau gai-multzo handiren inguruan biltzen dira:\nUraren Zikloaren dinamika sistema hidrologikoaren eskalan (azalekoa, lurpekoa).\nIkuspegi ekosistemikoa Fluxua – Materia (jalkinak).\nFuntzio hidrologikoa eta Lurraldearen balioa gailentzea.\nUra-Lurraldea-Klima Aldaketa Globalaren esparruan.\nHidro(geo)logia – Geoteknika – Ingurumen (HGI) Taldeak bi ikerketa-arlotan dihardu: Hidrologia, zentzurik zabalenean, lan-esparru nagusia dena, eta Geoteknia, eta bietan Ingurumen eta Lurraldearen zeharkako ikuspegiarekin.\nHidrologia-arloan Euskal Herriko azaleko sistemetan (arroak), lurpeko sistemetan (akuifero) eta sistema mistoetan (hezeguneak) dagoen fluxuaren dinamika interesatzen zaigu, kantitate-, kalitate- (kutsadura) eta bilakaera-terminotan. Esparru horietan 15 doktorego-tesi defenditu dira Euskal Herriko Unibertsitatean, eta proiektu estrategikoen arloan 6 daude jadanik abian. Azkenaldian, balio erantsi bat eman diogu gure ikerketa hidrologikoari, hainbat alderditan: arroetako fluxu-materia erlazioaren ikuspegi ekosistemikoa (kontuan hartuz jalkipenen funtzioa Arriskuen Analisian), Lurraldea balioztatzeko interesa (naturaren Ondare gisa) eta haren okupazio-formak, erantzun hidrologikoaren baldintzatzaile gisa, eta, azkenik, Aldaketa Globalaren testuinguruan alderdi horiek modu bateratuan hartzea, Aldaketa Klimatikotik harago, eta guk Ura-Lurralde-Klima zeharkakotasunetik aztertzen duguna. Izan ere, proiektu eta kontratu berrienen zati batek helburu hori du.\nGeoteknia arloan, Mendigune Harritsuen ezaugarritze geomekanikoa eta ezponden egonkortasunaren analisia interesatzen zaizkigu. 2 tesi defenditu dira, ikerketa ohikoa ez den esparru batean. Ikerketa bideratzen ahalegintzen gara, Aldaketa Globaletik eratorritako Lurraldean dauden inpaktuetarantz.


Eraikinen Ikuskapen Teknikotik (EIT) ateratako jarduketak gauzatzeko diru-laguntzak emateko prozedura arautzea, Beasaingo bizitegi-eraikin finkatuetarako (katalogatuta edo katalogatu gabe daudenak)\nEraikinetako etxejabeen elkarteek eta jabari titularrek, aldez aurretik Eusko Jaurlaritzak eraikinen birgaitze isolatu eta integratu lanak egiteko diru-laguntza jaso dutenak.\nDiru-laguntza eskatzeko inprimakia modu egokian beteta.\nEusko Jaurlaritzaren ebazpenaren jakinarazpena; bertan adierazi beharko du bere jabetzako eraikinaren birgaitze isolatua edo integratua egiteko laguntza eman izana.\nBanku edo aurrezki erakunde batek igorritako agiria, eskatzailearen izenean kontu korronte bat dagoela ziurtatzen duena (aurten).\nEusko Jaurlaritzak emandako diru-laguntzaren zenbateko osoaren egiaztagiria.\nDirulaguntzen lege orokorra\nDiru-laguntzak arautzeko Udal Ordenantza\nEskatzaileari kopia zigiatu bat ematea, ziurtagiri gisa.\nHirigintza Sailari bidaltzea.\nHIRIGINTZA - Hirigintza Saila\nDiru-laguntza Eusko Jaurlaritzak emandako diru laguntzaren %10a izango da, eskari bakoitzeko, gehienez ere 6.000,00 €ko mugarekin.\nDiruz lagundutako jarduera garatzean jabari publikoko ondasunak kaltetzen badira, espediente kontrajarria izapidetuko da hori zehaztu dezan. Kalteak konpondu eta lehengo egoerara itzultzeko kostuak jasoko duen diru-laguntzaren kargura izango dira. Zenbateko osoa ordaintzeko nahikoa diru izango ez balitz, beharrezkoak diren neurriak hartuko dira falta den kopurua kobratzeko.\nOnuradunek Udal Ogasunarekin zorrak badituzte, zor horiek konpentsatu egingo dira jasoko duten diru-laguntzaren kargura.


Tsitsi Dangarembga | Berbaratza\nAfrikar literatura post-koloniala\nPosted on 2015/02/25 by berbaratza\nKolonialismoak herrien egoera politikoa, ekonomikoa eta soziala aldatzeaz gain, badu eragina literaturan. Kolonizatzaileen mende egondako herrietako literaturari gagozkiolarik, literatura post-koloniala izendapena erabiltzen da maiz.\nGaurkoan Tsitsi Dangarembga afrikar idazle, film-ekoizle, irakasle eta kultur aktibistaren Nervous Conditions eleberriaren atal bat dakarkizuegu euskaraz. Emakume ikasia da, Ingalaterran hazi eta hezia eta gerora bere jaioterri Hego-Rhodesiara (independentzia lortuz geroztik Zimbabwe) itzulia. Emakumeen emantzipazioari, arrazei, eta klase sozialei buruz lan asko egin du.\nHaren Nervous Conditions lana zimbabwetar emakumeen eskutik ingelesez argitaratutako lehen eleberria izan zen, eta Commonwealth idazleentzako sarietan afrikarren atala irabazi zuen 1989an. Izenbururako Jean-Paul Sartrek erabilitako termino bat baliatu zuen Dangarembgak: Nervous Conditions edo urduritasun-egoera. Liburuaren hasieran saiatzen da azaltzen zer esan nahi duen: «The condition of native is a nervous condition», oro har, jarduera kolonialek kolonizatuen emozio eta baldintza psikologikoetan duten eraginaz ari da. Eleberri erdi-autobiografiko honetan patriarkatuaren botereari, genero-bereizketari eta gizarte-klaseei buruz ere hausnartzen du. Idazlan ezin-gomendagarriagoa. Gozatu!\nNhamo zazpi urte bete zituen urtean hasi zen eskolan. Gobernuak zioen adin horretan haurrak kognitiboki nahikoa garatuta zeudela eta zenbakien eta letren abstrakzioak ulertzeko gai zirela: 1 + 1 = 2; k-i-t-s-i = kitsi. Nhamo gelako ikasle gazteenetakoa zen. Beharbada guraso batzuek, atzeratu kuadrilla bat ginela pentsatuz, erabaki zuten hobe zela haurren gaitasunak apur bat heltzen uztea, hezkuntza formalaren eskuetara pasa aurretik. Eta, jakina, eskola-kuotak ere hor zeuden. Arrazoia edozein izanda ere, gutariko asko ez ginen hasten eskolan zortzi edo bederatzi urte bete arte, baina Babamukururen eraginez eskolatze goiztiarra izan genuen gure familian, Hego Afrikan ikasketak eginak baitzituen eta hezkuntzari buruz dezente baitzekien. «Goiz hasi beharko lirateke», esan zion Babamukuruk gure aitari, «garuna moldagarri daukaten bitartean». Hortaz, ezin zen bestela, Nhamo zazpi urte bete zituen urtean hasi zen eskolan, eta ni izan nintzen hurrengoa, urtebete gazteagoa nintzen eta.\nDena den, auskalo zergatik, ez dut gogoan ezer ulertzen nuenik, izan ere, ez zuen taxuz egin euria, gure soroak ez ziren emankorrak izan ni eskolan hasi nintzen urtean. Gosez hiltzetik salbatzeko adina arto erein bagenuen ere, ez zitzaigun ezer geratzen saltzeko. Horrek esan nahi zuen etxean ez zegoela dirurik. Diru-faltak eskola-kuotak ez ordaintzea esan nahi zuen. Eskola-kuotarik ez ordaintzeak eskolarik eza esan nahi zuen. Dirua aurrezteko esperantzarik ere ez zegoen, izan ere, Babamukuruk misioa utzia zuen Ingalaterrara joan eta hezkuntzari buruz gehiago ikasteko.\nBost urte bakarrik nituen Babamukuru Ingalaterrara joan zenean. Ondorioz, abiatzera zihoaneko inguruabarrei buruz gogoratzen dudan bakarra da denak zoratzen eta liluraturik zeudela. Orduz geroztik, garai hartan zer geratu zen ulertu asmoz, eta gerora etorri zena konprenitzeko, jende askori eskatu diot ―Maiguru eta Babamukuru, gure aita, gure ama, Nyasha eta Chido― gogoratzen dutena kontatzeko. Jakin dut, ulertzekoa denez, eztabaidak eta haserreak eta tentsioak egon zirela alde egite hura zela-eta, eta ni haur txikia nintzenez, ez nintzela gai ezertaz konturatzeko.\nBabamukuruk ez zuen nahi misioa uztea. Ez zuen nahi berriro ere etxetik urrun joatea, behin jada ama han utzia baitzuen, Hego Afrikara joan zenean, eta denbora gutxiegi zeraman etxean ohartzeko ama adinean aurrera joana zela eta bere zahartzaroan errotuta eta eroso zegoela. Eta hori gutxi balitz, orain familia propioa ere bazuen. Ingalaterran ikasteko beka eskaini zioten misiolariek Maigururentzat beste bat eskaini bazioten ere (hain zeuden aztoratuta bikote buruargi diziplinatu gaztea euren herriarentzat erabilgarri bihurtzeko preparatuko zelako), haurren kontuak hor jarraitzen zuen. Babamukururen abiatzean arreta eragiten zuena ez zen hainbeste haurrekin zer egin behar zuen. Esker oneko zegoen Babamukuru eskaini zioten aukeragatik; are gehiago, ezetz esatea bere buruaz beste egiteko modu bat zatekeen. Bere eskertxarkeriak misiolariak minduko zituen, eta haiekin zuen harremana gaiztotu, eta etorkizun oneko beste afrikar gazte bat hartuko zuketen babesean. Etxean baliozko titulurik lortu ezin zuenez, ez zuen bost urterako atzerriratu beste aukerarik, denborarekin bera eta bere familia naturaren eta karitatezko misiolarien mende egotetik salbatu nahi bazuen. Gure amonak uste zuen haurrak hobeto egongo zirela etxean, ohitura ezagunen eta familia-giroaren babesean. Baina Babamukuruk, nekazari-bizitza zein gogorra zen gogoratuz, ez zuen nahi haurrek berak txikitan berak bizitutako gabezia eta estualdiak bizi zitzaten. Gainera, nahiago zuen haurrak alboan izatea, haien heziketa, garapena eta bestelako oinarrizko kontuak zaintzeko. Hori horrela, Chido eta Nyasha Ingalaterrara eraman zituzten. Gure aitak, jakina, bost urte anaiaren sostengurik gabe egotea asko zela ohartuta, eta bere kabuz moldatu beharko zuela jakinda, kontsolamendu gisa zeukan Babamukuruk goi-mailako tituluekin itzultzean lehen baino laguntza oparoagoa emango ziola. Amak ez zuen esperantza galtzen. Aitak halako batean arduraz jokatuko zuela pentsatzen zuen.\nNhamorekin Babamukururen heziketaz izandako eztabaidaz gogoratzen naiz. Naho liluratu egiten zen horrenbeste ikasketa existitzen zirela pentsatze hutsarekin. Esan zidan Babamukuruk jaso beharreko heziketak oso garrantzitsua izan bide zuela, hain urrun joan bazen horretara. «Ingalaterra», esan zidan autoritate astunez, «oso urrun dago; Hego Afrika baino askoz ere urrunago». Baina nola zekien hori?\nNhamok gauza asko zekizkien garai hartan. Gehiago zekien orduan hil zenean baino. Esate baterako, bazekien handitzean ikasketa asko burutuko zituela Babamukuruk bezala, eta zuzendari izango zela Babamukuru bezala. Bazekien bere esku zegoela arreba txikiek ikasi ala ez, eta ikasten ez bazuten, zaindu egin beharko zituela, Babamukuruk bere anai-arrebekin egin zuen eta egiten jarraitzen zuen bezala. Bazekien belarretan eta abereekin lagundu beharra zeukala eta jendearekin atsegina izan beharra zeukala. Baina horren guztiaren gainetik, bazekien gogor egin beharko zuela lan eskolan, eta gelako onena izaten jarraitu. Azken hori agudo egin zuen lehen eta bigarren ikasturteetan. Bigarren urteko emaitzekin bereziki pozik geratu zen, bi puntugatik besterik ez baitzion irabazi hurrengo mutikoari. Orduan, hain ondo aritu eta gero, ezingo zuela eskolan jarraitu esan zioten, ez baitzegoen dirurik eskola-kuotak ordaintzeko. Negar egin zuen.\nZorionez, gure ama tinko agertu zen urte hartan. Arrautzak egosten hasi zen, eta autobus-geltokira eramaten, handik pasatzen ziren bidaiariei saltzeko (horrek esan nahi zuen guk ezin genituela jan). Barazkiak ere erein zituen ―koltza-landareak, kipulak eta tomateak―, ortua zabaldu eta salgai gehiago izan genitzan. Negozioa hola-hola zihoan; ondo jaiegunetan, Salysbury1, Fort Victoria2, Mount Darwin eta Wankie3 bezain urruneko bisitariek etxerako beharrezko zutena baino zertxobait gehiago erosteko tentazioa izaten zutenean. Modu horretan, nire anaiak eskolan jarraitzeko beste diru biltzea lortu zuen. Konturatu nintzen barazkiak saltzea ez zela oso negozio errentagarria. Konturatu nintzen ez zegoela nire eskola-kuota ordaintzeko adina diru. Bai, konturatu nintzen zergatik ez nintzen eskolara joango, baina benetan gogoko nuen eta ona nintzen eskolan. Hortaz, egoerak ez zidan batere onik egin.\nGure aitak uste zuen ez zitzaidala inportako. «Arduratzeko modukoa da, ala? Ba, ba, ez da ezer», berretsi zidan, biderik errazenetik guztiari itzuri egiteko zuen ohiko abileziarekin. «Posible al da liburuak kozinatzea senarrari jaten emateko? Gelditu etxean amarekin. Ikasi sukaldean aritzen eta garbitzen. Hazi barazkiak».\n1Gaur egungo Harare hiria, Zimbabweko hiriburua, 1982 arte Salisbury deitua.\n2Gaur egungo Maswingo hiria, Zimbabwen, 1982 arte Fort Victoria deitua.\n3Gaur egungo Hwange hiria, Zimbabwen, 1982 arte Wankie deitua.\nPosted in Berriak\tTagged Afrikar literatura post-koloniala,Nervous Conditions,Tsitsi Dangarembga


Ekialdeko Anatoliako eskualdea Arsiv - RayHaber\nEBUAS 120 gidariari prestakuntza eskaintzen hasi zen EBko arauetan. Lehenengo seriean, komunikazioa, trebetasunak, haserrea kontrolatzea eta gogobetetasuna eztabaidatu ziren 6 orduko prestakuntzan. Atakan Yildiz akademikoa, garapen pertsonaleko munduaren sortzailea eta komunikazio eraginkorreko prestatzailea Turkish Job [Gehiago ...]\nTCDD 5, Malatya - Çetinkaya Linean autobide gaineko pasabidea eraikitzearen inguruko aurkezpenak egin zituen. Mustafa Çalık eskualdeko kudeatzailea, 9 milioi 506 mila 221 TL proiektuaren eraikuntzaren kostua 2019 abenduan [Gehiago ...]\nNarlı Malatya Linearen Pasabideak hobetu dira\nTCDD 5. Eragiketa Zuzendaritzaren mugen barruan 2018-en hasitako hobekuntza lanak amaitu dira. Narlı-Malatya lineako lurralde zuzendaritza Km: 2018 + 5-71 + 425 zeharkako maila 248 unitateen hobekuntza lanak amaitu dira. [Gehiago ...]\nElazığ Udalerriko Zientzia Gaietako Zuzendaritza Şehit Fethi Sekin Hiriko Ospitaleako asfaltatze zoladura lanetarako errepide bidezko konexioko taldeek hasita. Zientzia Gaietako Zuzendaritzarekin loturiko taldeak, Şehit Fethi Sekin Hiri Ospitalea asfaltatzeko zoladura lanak hasi ziren errepideak lotzen. [Gehiago ...]\nUMKE Ariketa Nazionala Malatyan jarraitzen du\nMalatya gobernadorea Aydin Barus, Osasun Ministerioak, Zuzendaritza Nagusiak Larrialdietarako Mediku Zerbitzuetako, Islamiar Lankidetzako Antolakundeko (OIC) kidea hogei atzerriko herrialde eta Osasunaren Mundu Erakundearen probintzietako 81 Europa eta Turkia bulegotik senior langileak ordezkariak [Gehiago ...]\nŞahin Şerifoğulları, Elazığko alkatea, hauteskundeak baino lehen iragarri diren garraio proiektuak abian jartzen jarraitzen du. Şerifoğulları, proiektua garatu zuen Garraio Publiko Integratuaren Errehabilitazioaren izenburuan [Gehiago ...]\nDoako autobusen ordutegia Mişmişpark azoka eremuan\nNazioarteko Malatya Kultura eta Arte ekitaldiak eta Apricot Festival delako, Malatya Metropoliko Udalerria autobusez doan Mişmişpark azokara doan autobus zerbitzuak antolatu dira. Selahattin Gürkan, Malatya Metropolitar Udaletxeko alkatea, esan zuen hori [Gehiago ...]\nMehmet Cahit Turhan, Garraio eta Azpiegituren Ministroa, Malatya-n iparraldeko eraztunaren gunean bisitatu zuen, proiektua burutzeko beharrezko ahaleginak aztertuz. Malatya da estatu eta politikari ugarik entrenatu duten hiri garrantzitsuenetako bat. [Gehiago ...]\nTurhan ministroa: 'Abiadura Handiko Trenen Bidaiarien eta Merkantzien Garraio Proiektuak garatzen ditugu'\nTurhan ministroa, zenbait bisita egin zuen Malatya-n, Ipar Eraztunaren eraikuntzaren aurkikuntza. Gero, Turhan Malatya Metropolitar Udalerria bisitatu zuen eta Selahattin Gürkan alkatearen lanari buruzko informazioa jaso zuen. Turhan, hemen bere hitzaldian, [Gehiago ...]\nKokalekuarekin, bulegoak Van Logistics Center proiekturako bota zituzten, Van, eskualdeko eta herrialdeko hiri garrantzitsuenetako bat bihurtuko baitu. Van-en posizioa sendotuko duen eta ekonomikoki altxatuko duen proiektua [Gehiago ...]\nTurkia izango Logistikako Zentro moderno Zetaren Be\nTurkia Will Be Logistikako Zentro Modernoak Zetaren: Turkia, estalita trenbide proiektuaren Txinatik Ingalaterrara luzatze, logistika ezarriz zentroak 21. Bukatu diren bederatzi zentroek Asia eta Europa biziberritzeko 2 eguneroko milioi dolarreko ondasunen fluxuaren oinarria izango dira [Gehiago ...]\nBigarren Autobus Hegaldiak Erzincan Divrigi artean hasten da\n10, Erzincan Divrigi arteko bigarren autobus zerbitzua, asteazkenean hasiko da. Turkiako Estatuko Trenbideak Errepublika (TCDD) Probintziako zuzendariak Kenan Aydin, Erzincan Divrigi bigarren aldiz egingo eguna asteazkena gisa hasiko raybüs, uztailaren 10 esan. Autobus zerbitzuak; [Gehiago ...]\nAutobusaren ordutegia Mişmişpark azoka gunea\nNazioarteko Malatya Kultura eta Arte jarduerak eta Apricot Festival delako, Malatya Metropolitar Udalak autobus zerbitzuak antolatzen hasi zen Mişmişpark azokara. 23 Igandetik uztailera 7 to 14.00 ordu, ordu guztietan Grand Bazaar [Gehiago ...]\nErzincan ez da errepide hautsirik eta ez da espaloiik izango\nErzincan Udalerria hiri osoan zehar hautsitako errepidea, espaloi etengabe lan egiten jarraituko du kalea utzi. Erzincan Udalerria Zientzia Gaietarako Asfaltoko Taldeak asfalto lanak egiten ditu auzoetan, kaltetutako errepideak berriztatzen dituzten bitartean. Gurtzaren lorategia [Gehiago ...]\nELBUS, iazko Elazığ zerbitzuan jarri zen martxan, zaindu zuen\nElazig Udalak adierazpen bat egin zuen, autobus elektrikoen hiri-garraiorako erabilitako porrot teknikoa izan zen, beraz, ibilgailuak zaintzen zituzten. Elazik udalerriak egindako adierazpenean, honako adierazpen hauek sartu ziren: hizmet zerbitzua Elazığ Udalerriko Garraioaren barruan. [Gehiago ...]


Irun Gabon berezi eta ezohikoak ospatzeko prestatzen hasi da – Irunero\nPosted on 2020(e)ko abenduak 16 2020(e)ko abenduak 16 by Irunero\nIrungo Udalak Gabonetako kanpainaren lehen zertzeladen berri eman du. 2020. urteko Eguberriak, ordea, ezohikoak izango dira, izan ere, COVID-19ak eragindako osasun krisialdiarengatik guztiz baldintzatuta egongo baitira. Nolanahi ere, udaletik Olentzero eta Errege Magoekin kontaktuan daude urtero bezala hirira haien magia segurtasunez iritsi dadin.\nEguberriek Irunen urte batetik bestera errepikatzen diren ekitaldiak izan ohi dituzte. Aurten, aldiz, COVID-19aren pandemia dela-eta, ekitaldirik ohikoenetako batzuk egitea ezinezkoa izango da. Hala ere, kultura arloak beste zenbait ekitaldi momentuko egoerara egokitzeko lanean ari da, osasun agintariek unean-unean ezartzen dituzten neurri eta murrizketak betetzeko. Juncal Eizaguirre kultura ordezkariak adierazi duenez, “badakigu aurtengo Eguberriak ez direla nolanahikoak izango”.\nGauzak horrela, “Zure Eguberriak Irunen daude” lelopean Irun Gabonetako egun berezi batzuk bizitzeko prestatzen ari da. Eguberrietako programazio ezohiko eta berezi hau antolatzerako orduan Kultura ordezkariak jarduerak antolatzerako orduan pandemiak gogorkien jotako jarduera sektoreak kontutan izan dira eta horiek izango dira Eguberrietako kanpainaren protagonistak Juncal Eizaguirrek baieztatu duenez. Gainera, Olentzero eta Errege Magoen desfileak ezingo dira orain arte bezala egin, eta, horregatik, Kultura Arloak ordezko ekitaldi estatikoak antolatzeko aukera landu du azken asteetan zehar. Zehazki mota honetako ekitaldien bitartez edukiera kontrolatu nahi da, horrela, jende pilaketarik ez gertatzeko\nKultura arloak jakinarazi duenez, Eguberrietako programazioaren barnean bertan behera geldituko den jardueretako bat urtero abenduaren 21ean Urdanibia plazan antolatzen diren San Tomas eguneko ekitaldi guztiak izango dira, hau da, San Tomas azoka, txosnak eta musika emanaldiak . Era berean, abenduaren 24ko arratsaldean San Juan plazan egin ohi den Gabon Kanten Jaialdia antolatzea ere ezinezkoa izango da. Bestalde, Hiri Bultzadako Arloak jakinarazi duenez, aurten ez da izotz pistarik jarriko.\nJuncal Eizaguirrek azpimarratu duenez, hiriko txikienak Olentzero eta Errege Magoen etorreraz segurtasunez gozatzeko ekitaldi ezberdinak antolatuko ditu Kultura arloak. “Beharrezkoa bada, hirira lehenago etortzea ere eskatuko diegu, elkar ikusteko denbora gehiago izan dezagun”, gaineratu du Kultura arloko ordezkariak. Antolatuko diren ekitaldi estatiko horiez gozatu ahal izateko haurrek eta haien familiek aurrez gonbidapenak lortu beharko dituzte, era honetan, aretoen edukiera kontrolatu eta jende pilaketarik sortzea saihesteko.\nOlentzeroren kasuan, Betti Gotti elkartearen eskutik, Amaia Kultur Zentroa apainduko da abenduaren 22 eta 23an Olentzero eta Mari Domingiri harrera egiteko. Egun bakoitzean hiru emanaldi antolatuko dira 12:00, 16:00 eta 18:30etan. Gonbidapenak sarreren salmentarako udalak kudeadutako webgunean eskuratu ahalko dira abenduaren 15eko 10:00etatik aurrera. Pertsona bakoitzak 4 gonbidapena eskuratu ahalko ditu gehienez. Gainera, udaletik gogoratu dutenez, emanaldiaz gozatu nahi duten haur zein heldu guztiek gonbidapen bana eskuratzea ezinbestekoa izango da.\nErrege Magoen kasuan, berriz, harrera Ficobako 3. pabilioian egingo da urtarrilaren 4 eta 5ean. Etxeko txikienek Meltxor, Gaspar eta Baltasarren bisita urtero desfilean parte hartzen duten Disney pertsonai eta haien karrozekin gozatzeko aukera izango dute. Kasu honetan, ekitaldiak “azoka formatua” izango du, beraz, bi egunetan zehar 20 minuturo Erregeak ikusteko paseak antolatuko dira urtarrilaren 4ko arratsaldean eta urtarrilaren 5eko goiz eta arratsaldean zehar. Kasu honetan ere sarrera doakoa izango da eta aurrerago jakinaraziko den egun eta orduan eskuratu ahalko dira. Emanaldi estatikoan Errege Magoak, haien laguntzaileak, karrozak eta bestelako animazioak ikusi ahalko dira.\nEra berean, Kulturako ordezkariak hirira Olentzero eta Errege Magoen etorrera antolatzen laguntzen duten elkarte eta entitate guztiei eskerrak eman dizkie. “Haien inplikazioa eta dedikazioa funtsezkoak dira urtero, are gehiago aurten, dena ondo atera dadin”, azaldu du Juncal Eizaguirrek. Olentzeroren kasuan Betti Gotti elkartea antolatzen da hirira bere etorrera antolatzea. Errege Magoen harrera ekitaldian, aldiz, honako entitate hauek parte hartuko dute: Irun Hiria Musika Banda, Irungo Atsegiña, Santiagoko Deabruak, aisialdiko taldeen koordinakundea, Analia Bellydance Ekialdeko Dantzako Akademia, 22 Academy, Batukada Skola Musik, Ondare Kultur Elkartea, San Vicente de Paúl Majoretteak, Auntxa Trikitixa eta BAF 7301 Trenaren Lagunak.\nMomentuko osasun krisialdia dela eta, Olentzero zein Errege Magoentzat haurrek idatzitako gutunak biltzeko bide ezberdinak eskainiko dira aurten. Abenduaren 18tik aurrera hirian barrena Olentzero eta Errege Magoen eskutitzak jasotzeko postontzi apainduak ipiniko dira. Postontzi horiek Palmera Montero gunean, Mendibil merkataritza guneko BM saltokiaren aurrena, Amaia Kultur Zentroko erakusketa aretoan eta Euskal Herria hiribidean Skola Mucik-en egoitzan kokatuko dira. Eskutitzak entregatzeko postontziek ordutegi desberdinak izango dituzte egunaren arabera, udal webgunean kontsultatu daitezkeenak.Horrela, Olentzeroren gutunak abenduaren 18tik 23ra arte jasoko dira, Errege Magoenak, berriz, abenduaren 28tik urtarrilaren 3ra jasoko dira. Postontziek gainera bi figuranteen konpainia izango dute postu bakoitzean, gutunaren entrega dinamizatu eta hiriko txikienekin interakzioan aritzeko.\nIldo beretik, bideokonferentziak puri-purian dauden honetan, teknologia berriak baliatuz, Kultura arloa aplikazio bat erabiliz etxetik gutunak bidali ahal izateko aukera eskaini ahal izateko lanean ari da. Horrela, gailu mugikorren bitartez, haurrek Errege Magoekin eta Olentzerorekin harremanetan jartzeko aukera izango dute, haien eskaerak eta eskatu nahi dituzten opariak helarazteko aukera izan dezaten. Gutun hori abenduaren 18tik aurrera udal webgunearen bitartez bidali ahalko da.\nEra berean, abenduaren 24ean arratsaldeko 20:30etan Olentzerok mezu berezia bidaliko die hiriko neska-mutilei Irungo Udalaren Youtube kanalaren bitartez. Urtarrilaren 5eko 20:30etan, berriz, Errege Magoek hiriko haurrei zuzendutako bideo berezia argitaratuko da.\nHirian zentratutako kanpaina\nAurtengo Gabonetako kanpaina aurkezteko “Zure Eguberriak Irunen daude” leloa aukeratu da, hiritik atera gabe Gabonetako giroaz gozatzeko aukera eskaintzeko. Era honetan, pandemiak bertako jarduera sektoreetan, hala nola, ostalaritza eta merkataritzan, izandako ondorioak direla-eta, arduraz jokatzea eta erosketak egiterakoan bertako ekonomiaren aldeko apustua egiteko mezua helarazi da. Eguberrietako Azoka hurbileko merkataritza bultzatzeko aukera hobezina izango da udaletik adierazi denez.\nGuztira zurezko hamabi etxola jarriko dira eta hauek izango dira azokako parte hartzaileak: Zinia loradenda, Ekialde, Orlegi, Sonia Ruiperez, El baúl de las ideas, The Museum Food & Drinks, Deperita fruta-denda, Picking Pack, A Pedir de Boca, Sugar, etaSportjam Shop. Aurten berritasun gisa azokak irauten duen guztietan erakusketari berdinak izango dira, ez da postuen txandaketarik egingo. Gainera, aurreko urteetan parte hartu ez duten saltokiek lehentasuna izan dute azokan izena ematerako orduan.\nEguberrietako Azoka abenduaren 18tik 27ra bitartean jarriko da eta aurten Zabaltza plazan kokatuta egongo da. Azokak ordutegi ezberdina izango du egunaren arabera, jada udal webgunean kontsultatu daitekeena. Udalak hirugarren urtez jarraian azokaren antolaketaren aldeko apustua egitea erabaki du. Aurten, gainera, azoka handiagoa izateko apustua egingo du udalak, pandemiaren ondorioz Zabaltza plazan aurreko urteetan egin bezala izotz pistarik jarriko ez dela aprobetxatuz.\n“Made in Irun azoka izatea nahi dugu”\n“Made in Irun azoka izatea nahi dugu” azaldu du Juncal Eizaguirre Kultura arloko ordezkaria. Izan ere, azoka bertako artisten sorkuntzekin eta argiztapen bereziarekin apainduko da. Era honetan, azokan bertako artisten parte hartzea sustatuko da, Zabaltza plaza arte areto inprobisatu batean bihurtuz. Horrela, 0KM-aren aldeko apustuaren bidez, gertuko saltokiak eta kultura babestuko da.\nSegurtasun neurri guztiak beteko direla bermatzeko azoka eremuaren sarreran, edukiera, segurtasun distantzien errespetua eta gel hidroalkoholikoaren eta maskararen erabilera egokia kontrolatzeko arduradunak izango dira. Behin bisitariak eremuan sartuta, berriz, markatutako bideari segitu beharko zaio, eta segurtasun distantziak errespetatuz eta ibilbide zirkularra jarraituz. Gainera, egun bakoitzaren bukaeran, azokako instalazioak garbituko dira.\nDena den, Eguberrietan zehar Irunen egingo diren ekitaldi guztiak udal webgunean sortutako atal berezituan kontsultatu ahalko dira. Egun zehatz batzuetan Ficoba eta erdialdea lotuko dituen doako autobus zerbitzua martxan jarriko da. Zerbitzua abenduaren 12, 19, 23, 24 eta 26an egongo da martxan. Etenik gabeko zerbitzua izango da, 10:20tik (Genaro Etxeandiaren irteera) 14:00ak arte (azken irteera Genaro Etxeandiatik) Hiru irteera izango dira orduro (’00 ’20 ’40), eta tarteko geraleku bat izango da Iparralde hiribidean. Bertako sektorearen eskaera bat jasotzen du proposamenak, eta helburua Eguberrietako kanpainan hiriko establezimenduetan kontsumitu dadila erraztea da. Era berean, Eguberrietako kanpaina honi begira, Irungo Udalak 10.000 bonu banatuko ditu, herriko merkataritzaren eta saltokien elkarteen eskutik, TAOn minutu batzuetan doan aparkatzeko, eta saltokiek bezeroen artean banatu ahal izango dituzte, beren dendetan erosi ondoren.\nAipatutako ekitaldiez gainera, Kultura arlotik Eguberrien inguruan urtero antolatzen diren beste jarduerak aurten nola egingo diren azaldu da. Urtero bezala Amaia Kultur Zentroan Gipuzkoako Belenzaleen Elkarteak jaiotza eta Olentzeroen erakusketa jarriko du abenduaren 18tik urtarrilaren 4ra bitartean. Bestetik, BAF 7301 elkartearen eskutik, tren maketen erakusketa antolatu da abenduaren 21etik urtarrilaren 4ra. Tren maketen erakusketa Palmera-Montero Gunean bisitatu ahalko da astelehenetik ostiralera, 17:30etik 20:00etara, eta larunbat eta igandeetan, 11:30etik 13:30era.\nEkintza hauekin guztiekin Gabon ezohiko bezain seguruak ospatuko dira hirian 2020. urtea agurtzeko.\nPosted in ErreportajeakTagged Eguberriak, Eguberrietako azoka, Errege Magoak, gabonak, Gutunak, irun, irunero, Olentzero


Apg29 hasiera berri bat | Apg29\nApg29 hasiera berri bat\n18. urteurrena garaian erabat hasten naiz on the popular gune!\nChrister Åberg, sortzaile Apg29 bere blog zaharra gune batera birmoldatu egin zuten aurretik.\nOrain Apg29 berrabiarazi dut erabat erabat! Just Apg29 en 18 urteko urteurrena garaia ere abiarazteko nire gune berria! gune izan artean, besteak beste, guztiz blog artikulu guztiak, iruzkinak, otoitz eskaerak, eta gehiago hustu zuen. Beraz, orain besterik ez dugu bete!\nAurten 18 urte da blog gune Apg29 hasi nintzen geroztik. Just 18 urteko urteurrena denboran Apg29 berrabiarazi dut. Gune osoak transkodetutako da eta artikulu eta iruzkinak milaka guztien hustu zuen. Bönesidan halaber hutsik dago. Datazio gune jarraituko du, izan ere, gehitu geroago. Jakina batera KJV.\nGune ere beste hosting enpresa bizitzera joan da. aireratzea berri honen arrazoia da ezberdina arima dela eta. Urteetan zehar han irudiak zerbitzariari besterik etzan han eta josita asko izan ziren. Web orrian Kodea zaharregia eta unstructured zen. irudi-fitxategi batzuk ez zuen lan. Nor batzuk kapsulatutako YouTube bideoak egin. Orain arte bezala, orriaren egon 102 hizkuntzatara itzuli dira, baina orain orrialdearen zati handiagoa da hizkuntza ezberdinen estalita eta ez soilik blog artikuluak. Praktikan, 103 webgune berria izango da.\nbeste hosting enpresa mugitzen da, halaber, oso garestia da niretzat etxean izango da azken zerbitzaria zen delako. Ezin dut ordaindu. Eta gauza batzuk dut ez pentsatu hain ondo lan egin zuen. Nire itxaropena da orain hobeto izango da.\nNire itxaropena da orrialdean iragarkiak daukat. Arrakasta honek, beraz, laster urratsak emateko behar da. Iragarkiak nahi duzu? Mesedez, utzi naute!\nasko kodetu dut eta pixka bat nekatuta dago orain, baina orain zer gertatuko den itxaropenak handia daukat! gune izan artean, besteak beste, guztiz blog artikulu guztiak, iruzkinak, otoitz eskaerak, eta gehiago hustu zuen. Beraz, orain besterik ez dugu bete!\nChrister Åberg izeneko blog gune honek, 1964. urtean jaio nintzen gorde zen denean Jesus onartu nuen nire Jauna bezala nengoela, 20 urte ditu 1984an gustatzen zait gidatzeko.\nnaiz alarguna 2008tik alaba bat zen, 2006an jaio daukat, desioa, hau da, normalean "Dessan" izenekoa, eta zeruan seme bat, Joel, nor 2008 ordu batzuk besterik ez zaharra hil zen. Hori guztia buruz irakurri dezakezu nire liburua gau luzeenak.\norain nago, halaber, nire liburu berria nahigabeko laster izango emana hobetzen. Nire haurtzaroko buruz I gorde zen arte. gutxienez, popular gisa sakona gau luzeenak izango da.\nSqjten Apg29 online izan da 2001az geroztik, eta 2007. blog egokitzen me on .. blogosfera kontzeptu bat bihurtu da eta orri ehunka mila Egun bat aldiz. Nahiz eta ditu hainbat aldiz izan da milioi bat baino gehiago orria egun bat ikusia.\nIzen esan Apg29 Egintza 29. Bakarrik daude 28 Biblia Eginak liburuan kapitulu, baina 29an kapitulu hori gaur egun ere esan dute.\nNire ikuspegia da beraren zati izango da gaur zehar Jesus Actos Espiritu Santuaren bidez egin zuen bezala. Hortik datorkio izena.\nnago bultzatuta dut Jesus eta nola buruz predikatzeko gorde behar. Horregatik blog gune honek existitzen da. Egingo luke jaramonik dut hau, beraz, izateko arrazoia galtzen du.\nAurten 18 urte Apg29 hasi nintzen geroztik ez da. Beraz, zer kabitzen ez bada erabat berriro abian jarri blog gune bezain ona?\nongietorri borondatezko 18 urteurrena opari Apg29 onartzen ari zara. Zure laguntza behar da. Hau egin ahal izango duzu, hiru modu daude:\nBank kontua: 8169-5, 303725382-4\nV 08, fredag 26 februari 2021 kl 10:32


Edurne Burgoa: "Ikastetxe txikia da, aniztasun handikoa eta uste dut gauza politak egin daitezkeela" - Soraluze - Plaentxia.eus\nUbane Madera 2018-10-05 13:01\nEdurne Burgoa institutuan.\nEdurne Burgoa (Ondarroa, 1967) izango da datozen hiru urteetan Soraluze BHI (Bigarren Hezkuntzako Institutua) ikastetxeko zuzendari berria. Zortzi urtez institutuko ikasketa-burua izan ondoren hartuko du zuzendari kargua.\nOrain arte zuzendari aritu den Elena Imaz belaunaldi berriei txanda emateko gertu zegoela ikastetxez aldatu zen. Gauzak horrela, Eusko Jaurlaritzako Heazkuntzako ikuskaria Soraluzera bertaratu eta Edurne Burgoa izendatu zuen zuzendari.\n- Zergatik izendatu zintuen zu?\n- Ikastetxea ezagutzen nuelako. Nik erantzun nion prest nengoela irakasle berriei laguntzeko. Baina esan zidan ezetz, neuk izan behar nuela zuzendari, eta funtzionariak garenez… azkenean, neu.\n- Zela egingo diozu aurre horrelako izendapen bati?\n- Ni 2004tik nago hemen; plazarekin etorri nintzen. Gustura nago: ikastetxe txikia da, aniztasun handikoa eta uste dut gauza politak egin daitezkeela. Gainera, behartuta nago zuzendari izatera, baina behin egoera onartuta, gauzak ondo egiten ahaleginduko naiz. Ikastetxe hau maite dut, baina gogoa ere badaukat gorputz hezkuntzako eskola gehiago ematera bueltatzeko.\n- Izan ere, zuk IVEF egin zenuen, ezta?\n- Bai, soin hezkuntzan lizentziaduna naiz. Gustuko dudan zerbait da, eta urruntzen nabil hortik, zeren zuzendaritzak lan administratibo ikaragarria dakar. Baina hau tokatu zait eta saiatuko naiz ondo egiten.\n- Zuzendari berriaz aparte, institutuak badu beste berrikuntza garrantzitsua aurten: funtzionamendu berria, ordutegi aldaketa tarteko.\n- Bai, Hauspoa proiektuan sartzea eskatu genuen: 2013an abiatutako proiektua da, 28 ikastetxek eman zuten orduan izena eta orain beste 35 bat ikastetxek. 50 ikastetxetik gora gaude iadaproiektu horretan. Uste dut hori izango dela ikastetxeen etorkizuna.\n- Zer da Hauspoa?\n- Hauspoa proiektuak ematen du aukera ikastetxearen ordutegia gestionatzeko eta ikastetxeko espazioa ikasleei zabaltzeko, eta zelanbait herriari ere. Horrek autonomia ematen digu.\n- Zein modutara?\n- Eskola ordutegia da 08:15-14:15era bitartekoa, eta 15:00etan hasten da Hauspoa. Ostiraletan izan ezik, gainerako egun guztietan zailtasunak dituzten ikasleei laguntza ematen zaie, indartze-saioak ematen ditugu. Horretaz gain, irakasleek lagundutako ikasketa gunea ere bada 15:00etatik aurrera: gazteek bertara ikastera etortzeko aukera dute, edo Internet erabiltzera, talde lanak egitera… Egunero 16:30ak arte erabil dezakete gune hori.\n- Gainera tailerrak ere badituzue, ezta?\n- Asteazkenetan. Eta garrantzitsua iruditzen zaigu herrian dauden baliabideak erabiltzea. Keixeta guraso elkartekoekin, kirol eta kultura ordezkariekin… egin ditugu bilerak, lantzeko ea zer egin daitekeen. Adibidez, udan egiten den Robotika Tailerra hemen emango genuke, bertako irakasle batekin. Helburua da herriko jakintza partekatzea eta eskola herrira gerturatzea. Ideiak aztertzen gabiltza. Eta aurten Bizikasi ere landu behar dugu: bullingari eta jazarpenari aurre egiteko protokoloa. Orain arte ere asko landu dugu gaia, beraz, bide horretatik segituko dugu.\n- Zergatik eskatu zenuten Hauspoa proiektuan sartzea?\n- Akaso ni kirol munduan mugitzen naizelako-edo, oso garrantzitsua da niretzat aisialdia, bestelako zaletasun batzuk gestionatzeko aukera izateko: kirola, musika, dantza… Orain, gazteek ez dute horretarako denborarik. Hauspoarekin, ikasle on batek, nahi badu, 14:15ean bukatuko du eta aukera dauka denbora berak kudeatzeko nahi duenerako: kirola egiteko, musika jotzeko… nik uste dut gazteek ez ezik, gizarteak berak ere irabaziko lukeela kirol, kultura… esparru askotan. Gazteek ikasiko dute euren denbora librea gestionatzen, eta konpetentzietan ere asko irabaziko dute. Orain arte horrela ibili diren ikastetxeetan eskolako emaitzak hobetu egin dituzte.\n- Institututik irtengo gara apurtxo bat, izan ere, esan duzun moduan, kirol munduan mugitzen zara… futbolean, ezta?\n- 14 urte daramatzat Athleticeko emakumezkoen futbol-egituran. Gehienetan talde nagusiarekin egin aritzen naiz haien bigarren entrenatzaile eta prestatzaile fisiko modura. Orain bi denboraldi aldaketa eskatu nuen, estu nenbilelako horrenbeste bidaiarekin. Gu ari Athleticen gara emakumezkoekin mutilekin bezala egiten: egitura oso bat, harrobia eta beste. Iaz nesken infantil taldea osatu eta bertako entrenatzaile izan nintzen eta oso gustura ibili nintzen. Baina nagusien mailako nesken bigarren taldeko (B taldeko) entrenatzaileak taldea utzi eta neuri deitu zidaten. Bigarren mailan jokatzen du bigarren taldeak eta orain, hor gaude. Gustuko lana dut, eta militantzia puntua ere badu. Emakumezkoen futbolaren bilakaera guztia ikusi dut-eta barru-barrutik.\n- Eta? Zela dago kontua?\n- Asko aurreratu da, baina oraindik ere asko dago egiteko. Hala ere, bagoaz aurrera.\n- Futbolaria ere bazara?\n- Umetan egin nuen atletismoa, eta ibili nintzen Mutrikun futbolari (erdilari) eta gero entrenatzaile ere. Entrenatzaile ikasketak ere baditut. Mutrikun nengoela Athletic-etik deitu zidaten.\n- Aurten zer panorama duzue Athletic-en?\n- Bada, orain dirua sartzen ari da. Eta talde guztiak badabiltza fitxatzen, atzerritarrak ekartzen…. Baina Athleticen filosofia dela-eta, gure merkatua txikia da eta guretzat zaila izango da liga bat irabaztea, mutilen taldearentzat moduan.\n- Institutura bueltatuaz, zein da Soraluzekoaren erretratua?\n- Baditugu 159 ikasle eta 23 irakasle. 12-16 urte bitarteko hezkuntza eskaintzen dugu. Ikasgai eta gai batzuk proiektuka lantzen ditugu. Horrez aparte, guretzat IKTak garrantzitsuak dira, zeren eta gazteak horrekin bizi dira eta ezin gara hortik urrundu. IKTak (Informazio eta komunikazio Teknologiak) dira gure oinarri. Sare Hezkuntza Proiektua da hori.


"Ari gara gure buruak ehorzten, zuloa guretzako egiten. Oso gutxi sinesten dugu gure baitan"\nIhitz Iriart Casenave. Kantatu nahi dut herria\nGoizeko ordu txikietan kantuz hasi nahiko luke, edozein tabernatan, baina beldur da bitxiki begiratuko ote dioten, galtzen ari baita lagun artean kantatzeko ohitura. Ez da izanen errepertorio faltagatik, baina bai, agian, euskaldunok gure kantagintzari begiratzeko dugun moduagatik, hartu diogun zahar usainagatik. Hala uste du Ihitz Iriartek (Aloze, 1987), Iruñean bizi den abeslari, kantu taldeen gidari, kultur ekintzaile...zuberotarrak. Jatorriari buruzko topikoei tiraka abiatu da elkarrizketa.\n"‘Muga’ esan, eta ikusten dugu marra bat, eta begiradak bi aldetara, bakoitza berera; baina iruditzen zait justuki toki horiek elkarguneak direla, eta kulturak, azken finean, eginak dira elkar ulertzea posible delako" (Argazkia: Josu Santesteban)\nHara, zuberotar bat kantuan.\nZuberotarra zarela esan eta askotan eskatzen dizute zerbait egiteko: “Kantatu, dantzatu... Badakizu, beraz emaguzu zerbait”. Ez da denei tokatzen zaien ibilbide bat, baina oso erraza da zuberotarra izanik bide hori topatzea. Zuberoan kantuak mantendu du funtzioa, festan, ezkontzan edo hiletatan; bada manera gordin bat, eta sentsibilitatez betea, zerbait edertzeko.\nIzanen da desafinatzen duenik ere.\nBistan da [barrezka]. Baina egia da herri kantari batean sortzeak belarria lantzen laguntzen duela, eta kantuak ezagutarazten. Eta gainera, eta ez da bortxaz onerako, Xiberoan oso ongi kantatu dezakezu euskaraz kantaldi oso bat, baina euskaraz jakin gabe, edo euskaldun sentitu gabe. Pastoralak, maskaradak, oso deslotuak dira euskaldun izatetik, oso ohituretan sartuak.\nHor bada alderik Hegoaldearekin?\nEz derrigor. Iruñea Kantuz-en jende ezberdina ikusten dut, baina ez dakit min gehiago zerk egiten didan: ikustea euskaraz jakin ez baina euskaldun sentitzen den norbait euskal kantuak kantatzen, irudiz bezala nahikoa zaiola, edo euskara ez dakien eta bere burua Euskal Herrian ere kokatzen ez duen norbait euskaraz kantatzen, baina bere pentsamendua urrunago eraman gabe.\nAberri Egunean, Txoria txori eta Ikusi mendizaleak hautatu ziren kanturako. Izan zen galdetu zuenik ez ote genuen beste kantarik partekatzen.\nOso gutxi dira denok partekatzen ditugun kantak. Euskara dakigunon artean ere, zenbat dira ez dakizkigunak? Pastoral bakoitzean urtero sortzen dira lau-bost. Maskarada bat urtero? Beste kantu bat. Haur kantari txapelketetarako sortzen direnak. Milaka. Egiten dira behin, baina ez dira sartzen gure errepertorioan. Horregatik mingarria zen bi kantu horiek hautatzea, esatea bezala: “Euskal herritarrak gutxi gara, txiki gara, beraz tira, Hegoak... eta bestea”. Baina oso pobrea da, eta ari gara gure buruak ehorzten, zuloa guretzako egiten. Oso gutxi sinesten dugu gure baitan; gure kantuak oso zaharkituak direla uste dugu, aspergarriak. Ez gara kapaz kantuen poesia garai bakoitzari egokitzeko, eta baztertzen ditugu.\nMugan aurrera eta atzera ibiltzen zara. Zer aldatzen da Dantxarineatik Ainhoara?\nJustuki hor, deus. Bi tokitan da bertsua natura, bizitza, kultura egiteko modua. Egia da Iparraldean oso begi-bistakoa dela herri kultura, libertimenduak, kabalkadak. Baina uste dut hemen ere, Nafarroan, funtsean ekitaldi bertsuak direla, adibidez Lantzen edo Altsasun, inauterietan. Plaza gainekoa ez da berdin-berdina, baina herri bat biltzen da festa bat aurrera eramateko, sortzen dira harremanak, eta desegin. “Muga” esan, eta ikusten dugu marra bat, eta begiradak bi aldetara, bakoitza berera; baina iruditzen zait justuki toki horiek elkarguneak direla, eta kulturak, azken finean, eginak dira elkar ulertzea posible delako.\nBaina Iruñean egonda, sentitu duzu mugaren pisurik?\nHainbeste aldiz entzun dut etxean “denak nafarrak gara”... Ni sortu naiz zuberotar peto-petoa, ulertu gabe zergatik denok nafar izan behar genuen [barrez]. Eta heltzen zara Iruñera, eta oh, Nafarroa, oh, Euskal Herria... Eta ez. Ez da horren agerikoa. Iruñean hastapen batean frantsesa sentitu nintzen, baina hasi naizenean txikitan egindako ber lana hemen egiten, berriro sentitu naiz nire tokian. Eta are botere gehiagorekin, edo lotsa gutxiagorekin, konplexurik gabe euskara dakidalako, bitxi sentitu gabe.\nAzken urteetan, Iparraldeko herri kulturaren adierazpideek toki hartu dute Iruñean: Bidador Pastorala lehenik, eta Iruinkokoa libertimendua gerora. Zu hor aritu zara.\nPastoralarekin niregana etortzean, nire lehen erreakzioa izan zen: “Utzi gaitzazue pixka bat bakean. Ezin duzue dena izan. Zuberoan dirurik ez dugu, beti Hegoaldeari eskatzen diogu. Zuek dirua daukazue, guk kultura daukagu, onartu ezazue [barrez]”. Baina gero ikusi nuen Zuberoan egin ahal ez nituzkeen gauza batzuk egin nitzakeela Iruñean, askatasun bat banuela.\nEgiteko moduetan, tradizioa hunkitzeko moduan. Niretzat, pastoraletan edo herri ekintza horietan, garrantzitsuena da egokitu daitekeela, eta egokitzen direlako ez direla hiltzen. Esaten nuen: “Pastoral bat Iruñean? Zentzurik badu?”. Eta bai, zeren eta pastoralak edo libertimenduak jendea elkartzen du helburu komun baten ondoan; eta euskaraz sorkuntza egiteak ez dakit kalterik egin dezakeen. Iruñean euskal komunitatea txikia dela esaten da, baina bada jende bat elkar ezagutzen ez duena, eta hor ikusi nuen funtzioa.\nKulturak egiten du herria?\nKontua da gure kulturarako, momentuz, herririk ez dagoela. Kontraesan bat da: kultura baliatu daiteke herri bat sortzeko, oso borroka alor polita da, baina ber momentuan, herririk, estaturik ez dugunez, oso zaila iruditzen zait gure kultura eta hizkuntzak aurrera egitea. Babes gehiago izanen genuke benetan onartuko bagenu euskaldunak garela, eta gure kulturak balio duela zerbaitetarako. Sinesmen hori gure partetik ere balego. Ezjakinak gara, ez dakigu zer dugun, oso zaharkituak ikusten ditugu gauzak, fosiziliatuak, eta ez dakigu zenbat jolastu daitekeen.\nTxori bat, adarretik adarrera\n“Esaten da sorlekuak baldintzatzen duela bidea. Ni Zuberoako Aloze herrian sortua naiz, Txorikantagia auzoan, 1987an. Txikitatik, gurasoek Erregetxopita dantza eta kantu taldera eraman gintuzten, Larrainera. Hor ikasi genuen zer zen gure kultura. Ikastolak ere anitz eman digu; hango lagunen artean sortua da Amaren Alabak taldea: 12 urterekin hasi, eta gaur egun arte. Urte guzti hauetan, proiektuak eman dio erritmoa nire bizitzari: proiektu aurreko momentua, proiektua bera, eta ondokoa, eta ondotik heltzen zen beste bat. Maskarada batzuetan parte hartu dut, pastoraletan ere. Orain, txori hori Iruñean pausatu da, bizitzak hala ekarrita, eta gauza berdintsua egiten hasi naiz hemen. Sortu dira beste proiektu batzuk, eta ekarri du beste jende askoren ezagutza. Hori da sorkuntzak dakarrena: imajinazioa landu, harremanak egitea. Bizitzeko modu bat da. Ongi ala gaizki, hori da egiten dakidana”.\nKanal hauetan artxibatua: Kultura | Iruñea | Ipar Euskal Herria


kolokia: quienes somos\nPertsonen garapen integralari laguntza ematen dion zentro pedagogikoa gara, gaitzen edo ikasketa zailtasunen tratamenduan oinarritzen dena, baita baliabideen irakaskuntzan ere, irakurmena, idazmena eta kalkuluaren alderdi batzuk hobetu ahal izateko eta komunikazio gaitasunak garatzeko.\nKolokia, ikasketa eta arreta zailtasunak edota hizkuntza edo mintzamen arazoak dituzten ume, gazte eta helduentzako orientazio eta laguntza zerbitzuak eskaintzeko helburu nagusiarekin sortu da, horrela, pertsona horien eta euren familien bizi kalitatea hobetzeko. Arazorik ez duen ikasleriari ere bideratuta dago, hain zuzen ere, bere autonomiari laguntzeko gaitasunak hobetu nahi dituenari. Zerbitzu hauek guztiak, pertsona bakoitzaren beharretara egokituta daude.\nTaldea esperientziadun profesionalek osatzen dute, heziketa iraunkorra dute, zerbitzurik onena eskaini ahal izateko, eta heziketa zentroen irakasleekin eta familiekin elkarlanean aritzen da, beharrezko informazio guztia eskuratzeko eta parte hartze zuzena lortzeko.


Hemen zaude: Hasiera / Berariazko hezkuntza premien arretarako / Gaitasun Handiko Taldea / GAITASUN HANDIAK / Ikasleak nolakiak diren eta nola ikasten duten / Disinkroniaren sindromea\nGarrantzitsua da fenomeno hau ezagutzea, gaitasun handiko zenbait haurrengan ager daitekeen arrisku faktore bat delako. Ez du zertan azaldu haietan guztietan. Sindromearen ezagutzak lagunduko digu neurriak hartzen arazoak saihesteko ikasle mota honen ikaskuntza-irakaskuntza prozesuan.\nJean Charles Terrassier (1990) izan da fenomeno hau sakontasun handienez aztertu duena. Bere garaian, Zazzo-k (1971) jada heterokronia izena eman zion.\nAbiaburua da haur supergaituen garapena zerbait heterogeneotzat hartzea. Disinkronia, horrela, “haurraren gaitasunetan desoreka bat da, subjektuaren garapenean desberdintasun batek sortua eta haurraren barne dimentsioari zein ingurunearekin dituen erlazioei eragiten diena”.\nEskolaren ikuspegitik, bereziki, ondoko disinkroniei egin behar zaie kasu:\nBarne disinkronia. Batez ere hiru alderditan azaltzen da:\nAdimena – psikomotrizitatea disinkronia\nHizkuntza – arrazoiketa disinkronia\nAdimena – afektibotasuna disinkronia\n“Haur goiztiarraren barne arauaren eta haur gehienei egokitutako arau sozialaren arteko desfasea da” Terrassier (1994)\nBatez ere hiru alderditan azaltzen da:\nDisinkronia haurraren eta eskolaren artean\nDisinkronia haurraren eta familiaren artean\nDisinkronia haurraren eta ikaskideen artean\nHaur Hezkuntzan eta Lehen Hezkuntzako lehen urteetan azaltzen da.\nTerrassier-en hitzetan “globalki, maila intelektualean supergaituak diren haurrek ez dute goiztiartasun bera maila psikomotor eta grafikoan” eta, beraz, haur hauek “maiz zailtasunak dituzte idazkera mailan, beren eskua ez da oso trebea, kosta egiten zaie programazio mentalaren erritmoa jarraitzea”.\nIkasle horiek adin txikiagoko haur baten gorputz patroiak izan ditzakete.\nDisinkronia hori ohikoagoa da mutiletan nesketan baino, eta Carmen Jiménez-en hitzetan, “berez ez da inondik ere arazo bat” “Arazoak sor daitezke irakasleak ikaslearengandik espero duenean idazkera menderatzea irakurketaren mailan, ahaztuz garapen disarmomoniko iragankorra; edo ikaslea bera denean idatziz adierazi nahi duena bere barneko mundua, irakurketak berak sustatzen diona.”\nIkasgelan izan daitezkeen egokitzapen arazoak ondokoak dira: muskulu zurruntasuna, psikomotrizitate astunaren eta arinaren atzerapena, zailtasunak irakasleekiko eta ikaskideekiko tratuan eta irakurketa eta ikasketa baztertzea.\nLehen urteetan azaltzen da.\nArrazoitzeko gaitasuna hitzen jabekuntzaren aurretik joaten da.\nDisinkronia honen adierazpen batek erlazioa du gaitasun handiko haurren ulermen azkarrarekin.\nKasurako, matematika eta zientziak ikasterakoan, azkartasunez eta zailtasunik gabe ulertzen du eta, beraz, uste du gai horiek menderatzen dituela. “horrek eramaten du sinestera badakiela ikasgaia, ulertu duelako; hala ere, eskatzen zaionean azal dezala, gerta daiteke ikasgaia ulertzeko eta memorizatzeko eginahalak egin dituen eta, beraz, irakaslearen onespena jaso duen haur batek baino okerrago egitea. “ Carmen Jiménez (2001).\nADIMENA – AFEKTIBITATEA DISINKRONIA\nGaitasun handiko haurretan adimena eta afektibitatea ez dira paraleloki garatzen eta, beraz, maiz emozionalki haur heldugabeak izaten dira.\nAdimenaren garapen azkarra dutenez, maiz karga afektibo handiko informazioa jaso dezakete, baina emozionalki kosta egiten zaie hori kudeatzea.\n“Desfase bat gertatzen da informazioaren prozesamendu intelektiboaren eta prozesamendu afektiboaren artean eta, ondorioz, erreakzioak sor daitezke, hala nola beldurra, larritasuna, ihesa eta bere ekintzen muturreko intelektualizazioa, defentsarako maskara bat baino ez den itxurazko hoztasun bat adieraziz.” Carmen Jiménez (2001).\nGaitasun handiko haurrena talde askotarikoa da; oro har, esan daiteke guztiek ere garapen intelektualaren maila handiagoa, azkarragoa eta interes aurreratuagoetakoa izaten dutela, bai ikaskuntzei dagokienez, ba harreman sozialei dagokienez.\nDisinkronia soziala lotua dago eskola antolamenduarekin, bertan, erritmo homogeneo bat inposatzen zaielako ikasle guztiei ikasteko eta harreman pertsonalak ezartzeko orduan, kontuan izan gabe haurrek izan ditzaketen banakako desberdintasunak.\nGurasoak izaten dira beren seme-alaben aukerez eta berezitasunez ohartzen lehenbizikoak, baina horrek ez du esan nahi beti izanen direla gai berezitasun horiek onartzeko eta horiei aurre egiteko.\nIkasle hauei, beste edonori bezala, erantzun egokia eman behar zaie: ezagutuz, onetsiz eta laguntza eta aukerak emanez. Hori bereziki da zaila giro desegituratuetan edo ahuletan. Horietan, gerta daiteke ikasle hauen garapen intelektual, kognitibo eta emozionalak erantzunik ez izatea.\nBada desberdintasun bat gaitasun handiko ikasleen eta beren adinkide kronologikoen garapen mentalaren artean. Desberdintasun hori gerta daiteke ez adieraztea soilik maila intelektualean, baita ere giza harremanen, afizioen edo interesen alorrean.\nHorrek eraman ditzake zenbaitetan nahiago izatera harremanak beren adinekoak baino nagusiagoak diren haurrekin, Terrasierrek (1998) dioen moduan, elkarrizketarako eta barne jokurako. Aldiz, kanpo jokurako, beren adinekoak nahiago izanen dituzte.


Bitamine Faktoria mugaz gaindiko ekoizpen kultural eta sormen lantegi bat da, kultura, diseinua eta arte garaikidea sustatu eta nazioartekotzea xede duena. Artitadetó Artisten Elkartearen proiektu bat gara eta Irunen dugu egoitza. Lurraldeari atxikiak gara. Gure kultura proiektuei eta sorkuntzari laguntzeko programei esker, gure komunitatearen sektore artistikoa eta kulturala indartzen dugu. Espazio publikoa da gure ekintza eremua. Eta bitartekaritza, parte-hartzea eta elkar sorkuntza, gure lanabes nagusiak. Genero-ikuspegia aintzat hartuta jarduten gara, eta gainera baliabideen erabilera iraunkorra bermatzen dugu.\nDISEINUA & ARGAZKIA PATRICIA GÓMEZ ROJO\nDISEINUA & SARE SOZIALAK PATRICIA TABERNA SOLBES\nKOMUNIKAZIOA & BITARTEKARITZA CARLOS SÁNCHEZ CRESPO\nLAGUNTZA & EKOIZPENA SANDRA NOVILLO ALONSO


22, maiatzak 2019\nEGABk desgaitasuna duten pertsonak enplegua lortzeari begira Lanbidek eskaintzen dituen laguntzak eta zerbitzuak arautzeko proiektua balioztatu du, “lan-merkatuan sartzeko zailtasun bereziak dituen taldearentzat enpleguaren politika aktiboak berrantolatu eta hobetzen dituen neurrian”. Hala eta guztiz ere, bere iritziz arauak ez du nahikoa babesten desgaitasuna duten pertsonak enplegu arruntera iristeko orduan. Izan ere, “orokorrean, hori gertatu izan ohi da talde horrentzako enplegu-politika aktiboetan”. Ildo ho...\n08, apirilak 2019\nSektorean aldaketak eta berrikuntzak ematen ari dira eta turismo-araudiak eguneratu nahiz egokitzea du xede. Testuinguru horretan, EGABk oso positiboki balioztatzen du erregistroaren dekretu proiektua eta aldekoa da. Ekonomia eta Gizarte Arazoetarako Batzordearen ustez egokia da “Euskadiko turismoko enpresen eta jardueren erregistroari buruzko dekretu proiektua” izapidetzea, kontsulta-organo honek egin dituen gogoetekin. Proiektua Eusko Jaurlaritzako Turismo, Merkataritza eta Kontsumo Sailak egin du. Arau honen xedea Euskadiko...\nEusko Jaurlaritzako Azpiegituren Zuzendariak Euskal Y_aren exekuzioaren egoera azaldu du EGAB-en aurrean\n05, apirilak 2019\nEusko Jaurlaritzako Azpiegituren zuzendaria, Mikel Gurutzeaga, Euskadiko Ekonomia eta Gizarte Arazoetarako Batzordearen egoitzara agertu da, Euskal Autonomia Erkidegoko euskal Y-aren exekuzioaren egoeraz zerikusia duten hainbat alderdiri buruzko informazioa ematera Europako Arazoetarako Batzordearen aurrean. Besteak beste, euskal Y-aren exekuzioaren egoeraz eta haren egutegiaz aritu da: euskal Y-a martxan jarri osterako aurreikusten den trenbideko salgai garraioa eta europar zabalera duen Frantziako sarearekiko lotura; nolako interakzioa izango...\n09, urtarrilak 2019\nEGABk positiboki balioztatzen du proiektua eta horren inguruan zenbait gogoeta egin du. Besteak beste, laguntzak eskatzean ebaluazio-irizpideekin zerikusia dutenak. Bere ustez, “helburuen egokitasuna eta proposatutako jardueraren kalitatea ziurtatzeko irizpideak sartu beharko lirateke”. Euskadiko Ekonomia eta Gizarte Arazoetarako Batzordearen ustez “bizian zehar ikaskuntza-jarduerak egiteko laguntzak” arautzen dituzten dekretu-proiektua izapidetzea egokia da, kontsulta organo honek egin dituen gogoetekin. Testua Eus...


Lezora etorri berrientzako, euskara : Oarsoaldeko Hitza\nLezora etorri berrientzako, euskara\nLezon AISA egitasmoaren barruko euskara eskolak jaso ahal izango dituzte munduko beste herrialdeetako lagunek. 60 orduko ikastaroa da.\nIkastaroen berri emateko kartela.\nOarsoaldeko Euskara Batzordeak aurten ere AISA euskara eskolak antolatu ditu. Lezora munduko gainerako herrialdeetatik etorri berri diren eta Lezon erroldatuta dauden 16 urtetik gorakoei zuzenduta daude eskolak. AEK euskaltegiekin elkarlanean garatutako egitasmoa da, eta Lezoz gain, Oiartzunen ere abiatuko dute. Beraz, Lezon, Oroitzene AEKn emango dituzte eskolak.\nAISA eskolen bitartez euskarara lehen hurbilpena egitea da asmoa, ondorenean, euskaltegien ohiko eskaintzara urratsa egiteko moduko lehen oinarria izatea. 60 orduko ikastaroa da, urriaren 21etik otsailaren 14ra, asteko lau orduko erritmoan.\nHorietan izena emateko epea zabalik dago (6 euroko prezioa du matrikulak). Lezon, Oroitzene AEKn (Donibane kalea 12, behea. 943 51 91 44) edo Euskara Zerbitzuan (Donibane kalea 2, behea. 943 51 34 76) eman daiteke izena. Hilaren 10 artekoa da izena emateko epea.\nErlazionatutako edukiaEuskararen kaleko erabilerak ia lau puntu beherantz egin du LezonOiartzunera etorri berriek AISAn eman dezakete izena


Comtessa tarta parkinean jaten - - euskalerriairratia.eus\nSanti Leone 2022-06-21 10:32\nBorgesen ipuin batean, munduan barna ibilitako bidaiari musulman bati haren etsaiek leporatzen zioten sekulan zapaldu ez izana bere kontakizunetan aipatzen zituen herrialdeak, eta, aldi berean, gorrotoak ematen duen logika erabiliz, herrialde horietan egiazko fedeari uko egin izana.\nNafarroan ez da falta lanpostu publikoetan euskara eskakizun izateaz kexatzen denik, euskara ikaragarri zaila delako eta, aldi berean, gorrotoak ematen duen logika erabiliz, euskarari irri egiten dionik ikaragarri erraza delako: nonbait solas bati k letra gehitzea aski omen baita solas hori euskara izan dadin.\nHorretan aritu dira egun hauetan sare sozial batean bi txiolari: trol anonimo bat, batetik, eta, bere burua irri-emangarri uzteko aukerarik galtzen ez duen sasikazetari bat, bertzetik. Jatetxe bateko menuan Comtessa tarta irakurri dute, eta, antza, ez da mailegu hori baino gauza absurdoagorik. Hori euskara? Bai, zera. Ez dakit zehazki gure filologoen iritziz zein zen absurdoena, Comtessa edo tarta, baina bistan da espainolez natural-naturala dela; are gehiago, ongi gogoratzen badut, Mio Cid poeman "tarta Comtessa" jan zuten mertzenario gaztelarrek Valentzia hartu izana ospatzeko. Baluarteko igogailuan "parking" ikusi dute, eta hori ere gaizki iduritu zaie. Istorio honetan ikusten dudan alde on bakarra: duela urte batzuk, erranen nukeen horrelako jendea izorratzea euskaraz mintzatzeko motiboetako bat dela. Orain, egia erran, baditut bertzelako arrazoiak, aise interesgarriagoak, euskaraz lagunekin honetaz eta hartaz aritzeko. Comtessa tarta jan bitartean, jakina.


The Vast of Night - Odolaren mintzoa\nHasiera » Zientzia-fikzioa » The Vast of Night\nFay & Everett\nLehen hamar minutuak edo dira laburbiltzen –eta ulertzen– zailenak: tokiko irratiko erratari Everett (Jake Horowitz) etengabe solasean ari da, honetaz eta hartaz, azalpenak ematen, aginduak banatzen, komentarioak egiten, harat eta honat doan bitartean. Fite, Fay (Sierra McCormick), herriko telefono-operatzailea, haren ondoan dago, eta Fayk ere, Everettek bezala, badu zer errana. Biak gazteak eta buruargiak dira, gauzak egiteko irrikan. Tokia Mexiko Berria da, eta denbora, 1950eko hamarkada.\nLorcan Finnegan-en Vivarium (2019) komentatu nuen blog honetan, eta orduan filmak The Twilight Zone ekartzen zidala gogora aipatu nuen. Kontu subjektiboa izan zen, halere, filmak utzi zidan sentsazio bat. Andrew Patterson-ek, berriz, The Twilight Zone edo The Outer Limits telesailetako kapitulu bat balitz bezala aurkezten digu The Vast of Night, eta behin baino gehiagotan nabarmentzen du erreferentzia hori. Horrek nostalgia kutsu bat ematen dio filmari, baina ez da bakarrik nostalgia kontua: bere efektuak, arroztasun efektua eta estrainotasun efektua, arrunt baliabide gutirekin lortzen dituen pelikula da Pattersonen lehen film luze hau, eta hasmentatik zientzia-fikzioko telesail horien itxura ematea da baliabide horietarik. Bertze baliabide bat, nahitaez azpimarratu beharrekoa, aktoreen lana da, neurri handi batean film osoa McCormick-ek eta Horowitz-ek osatzen duten bikotearen gainean baitago, eta biek ederki eramaten dute aitzinat beren betebeharra.\nBertzenaz, istorioa aski sinplea da, hain sinplea ezen hobe ahalik eta gutien kontatzen badut. Kontua da irratian eta herrian asots arraroak hasi direla aditzen: asots horien jatorria argitzea izanen da bi protagonisten zeregina. Efektu bereziek edo bertze deusek baino gehiagok, pertsonaien solasek, pertsonaien kontakizunek sortuko dute asaldura, zerbait arraroa gertatu eta gertatzen ari den sentsazioa. Lehen hamar minutu nahasgarriak pasatuta, Fayk aldizkari batean irakurritako gertakari arraroak kontatuko dizkio Everetti, eta solasaldi horrek balioko du giroa berotzen hasteko. Gero aipatutako zarata arraroak entzunen dira irratian. Eta gero Billyk deituko du; haren kontakizunak ikuslea harrapatu eta ez dio eskapatzera utziko.\nFenomeno paranormalak azaldu bidenabarkoan, filmak bere komentarioak utziko ditu han-hemenka: arrazismoari buruzkoak, matxismoari buruzkoak, ama ezkongabea izateari buruzkoak. Horiek guziek oraindik balio handiagoa emanen diote film apart honi. Eta, aldi berean, Twilight Zoneko estilora are gehiago hurbiltzen dute, Rod Serling-ek aurkezturiko telesailak beti izaten baitzuen gizartearen gaineko komentarioren bat. Ez dakit urteko filma ote den, oraindik abuztuan gaude eta, baina bai badakit arras film gomendagarria dela.\nZuzendaria: Andrew Patterson\nGidoilariak: Andrew Patterson & Craig W. Sanger\nAktoreak: Sierra McCormick, Jake Horowitz, Gail Cronauer\nErregea Netflixen: In the Tall Grass\nThe Vast of Night | Odolaren mintzoa(e)k Vivarium (Donostiako Beldur Astearen Gaineko Oharrak) bidalketan\nWe’re not gonna take it (edo zer eskatzen diodan zinema kritikari) • ZUZEU(e)k El Hoyo (Donostiako Beldur Astearen gaineko oharrak) bidalketan


Urtarrilean baino 54 langabe gehiagorekin bukatu da otsaila - Debagoiena - Goiena.eus\nUrtarrilean baino 54 langabe gehiagorekin bukatu da otsaila\nLeire Kortabarria 2014-03-04 10:03\nEmakumea, Lanbideren bulego baten sartzen.\nOtsailean ohikoa izaten da langabezia handitzea, eta oraingoan ere hala izan da Debagoienean. Hain zuzen, 3.791 lagun zeuden Lanbideko bulegoetan lan-eskatzaile gisa izena emanda, urtarrilean baino 54 gehiago. Dena dela, langabezia Debagoieneko hiru herritan bakarrik handitu da: Arrasaten, Oñatin eta Elgetan; beste guztiek urtarrilekoari eutsi diote edo datu hura hobetu dute.\nLangabezia tasa %12,72koa izan da otsailean. Euskadin ere joera bera izan da: eta 1.865 langabe gehiagorekin bukatu da otsaila; denetara, 176.036 langabe (+%1,07).\nNahiz eta Euskadi osoan langabezia igo egin den otsailean, datua iazko otsailekoa baino hobea da. 2013ko otsailean, 3.868 langabe zeuden Debagoienean, Lanbideren datuen arabera (%12,98), hau da, aurten baino 77 gehiago. Gipuzkoa, Bizkaia eta Araban, iazko otsailean aurtengoan baino 1.970 langabe gehiago zeuden.\nDebagoienera bueltatuz, hauek dira herriz herriko datuak:\nAntzuola: 105 langabe (-1), %9,62 (-0,10)\nAretxabaleta: 367 (-1), %10,85 (-0,03)\nArrasate: 1.646 (+39), %15,89 (+0,38)\nBergara: 855 (=), %12,19\nElgeta: 46 (+5), %8,49 (+0,93)\nEskoriatza: 264 (-2), %12,96 (-0,07)\nLeintz Gatzaga: 8 (-1), %5,93 (-0,74)\nOñati: 500 (+15), %9,53 (+0,29)\nDEBAGOIENA: 3.791 (+54), %12,72 (+0,18)\nEspainiari dagokionez, kontrako joera nagusitu da eta langabezia jaitsi egin da, otsaileko hilabete baten lehenengo aldiz azken zazpi urteotan. Hain zuzen, urtarrilean baino 1.949 langabe gutxiago zeuden. Gizarte Segurantzara ia 39.000 lagun gehiago afiliatu dira. Gaur egun, Hego Euskal Herrian eta Espainian 16,19 milioi afiliatu daude, eta iazko otsailean 16,15 zeuden.


NAFARROAKO ESTEPA: BARDEAK - FurgoBidaiak\nPaisaia harrigarriak deskubritzeko urrutiko herrialdeetara joan behar dugula pentsatzeko joera izaten dugu askotan. Bidaia honetan zehar, ordea, argi erakutsiko dugu, azken mugetan bada ere, lurralde paregabeak ezagutzeko aukera dagoela Euskal Herritik atera gabe. Ezagutunahi al dituzu?\nKoordenadak: N42º 10′ 25″ / W1º 35′ 30\n60. hamarkada arte, baliabiderik gabeko jendeak mendiko paretak induskatu eta etxebizitza gisa erabili zituen. Gutxi batzuk argindarra izatera iritsi ziren eta etxeak zabaltzen joaten ziren umeak jaio ahala edo beharren arabera. Babes ofizialeko etxeak eraiki izanak bizilagun horiek koba-etxeak uztera bultzatu zituen.<\nBertako fauna “In fraganti” harrapatu genuen.\nAurreistoriako garaietatik, ardien urrutiko larre-aldaketa edo trashumantzia Bardeetako lurrei lotuta egon da.Pirineo, zaraitzu eta erronkariko artaldeak, udan mendiko larreetan egon ondoren, Bardeetara jaisten dira neguan.Artzainek uda eta negukolarreen arteko bospasei egunetako distantzia egiten dute oinez.Gainera, artaldeak Bardeetara sartzen direnean, El Pason elkartzen dira benetako ardi-konzentrazioa osatuz.\nIgande goizean El Yugobaselizara joan ginen, baseliza ikusteko baino han dagoen bistaz gozatzeko.\nBegiratokitik Bardea zuria edo Bardena Blancdeiturikoa ikus daiteke.\nN 42º 3′ 45.7″\nO 1º 36′ 9.2″\nKatedrala Kristauek hiria berriz konkistatu zutenean, musulmanek eraikitako meskita nagusiaren gainean eraiki zuten IX mendean.\nJudizioaren atea, katedralerako sarrera nagusia da. Bertan irudikatzen dira ezkerretara zintzoak etaeskubitara, berriz, bekatariak. Arkibolta bakoitzak egindako bekatuen berriematen digu, haien artean eta besteak beste, lizunkeri edo haragikeria eta zikoizkeria.


Utzi gainerako guztiak Linkin Park-en eskutik - Artista-Egitateak\nUtzi gainerako guztiak Linkin Park-en eskutik\nAbesti hau iraganeko akatsetatik erredentzioa bilatzen ari den gizon bati buruzkoa da. Badaki jendeari min egin diola eta zenbait aukera txar egin dituela, eta orain barkatua izan nahi duela.\nJatorrizko izenburua 'Beldurra' zen. Taldeak denbora asko eman zuen letrak lantzen, eta abestiak aldakuntza ugari izan zituen grabatu aurretik.\nChester Bennington abeslaria urtean Kerrang! Aldizkaria: 'Bagenekien hau hasieratik single bat izango zela, beraz, gogor lan egin genuen letra bikainak izan zitzan ziurtatzen. 'Beste norbaitek nire burua salba dezakeen itxurak egitean' kantatzen ari naiz, barkamena eskatzeko gutuna sentitzen delako, aurrera egingo banu bezala, baina jendeak gauza onak eta ez txarrak gogoratzea nahi dut. Kanta asko umiltasunari buruzkoa da ».\nAbesti hau nabarmen agertu zen auzitegiko dramaren 187. atalean CSI , abestiaren pasarte izenburu bera partekatzen zuena. Carol Mendelsohn ekoizle exekutiboak azaldu zuen zergatik erabaki zuten Linkin Parken musika erabiltzea: 'Indarrez eta aldi berean ahultasunez beteriko soinu antemikoa dute. Ezin hobeak ziren ikuskizunerako eta bere baitako gatazkarako ». Aipatzen duen gatazka Gil Grissom-ek (William Petersen) konpondu gabeko maitasuna da Sara Sidle-rekin (Jorja Fox), duela gutxi krimen laborategia utzi zuenarekin.\nCSIak Jason Alexander musika arduradunak hau gehitu zuen: 'Abestiaren doinuak eta letrak oso ondo funtzionatzen zutela iruditu zitzaigun gure istorioarekin, Grissom-en bidaia emozionala azpimarratu genuen horrekin. Linkin Park-en aspaldiko miresleak gara eta guretzat zoragarria izan zen horrelako zerbait berezian elkarlanean aritzea ».\nLinkin Parken estudioko hirugarren diskoko bosgarren eta azken singlea da, Minutes to Midnight . Salmenta orokorrak aurrekoak baino txikiagoak izan arren, albumak Amerikako 1. postuan estreinatzea lortu zuen eta Estatu Batuetan saldutako 4 milioi kopiarekin Platinozko lauko ziurtagiria lortu zuen.\nHau ere agertu zen Ilunabarra soinu banda 2008. urtean, filmeko azken kredituetan erabili zen.\nLinkin Park DJ Joe Hahn-ek zuzendu zuen bideoklip futurista, bandaren bizitzako egun bat espazio giro batean berriro imajinatzen duena. Hahnek azaldu zuen: 'Espazioan esploratzaileak gara, birara joaten garenean bezala. Etxeko bizitza atzean uzten ari gara, eta uste dut 'Utzi gainerako guztiak' lotzen dituela, gauzak atzean utzi behar ditugula zerbait hobea egiteko '.\nEz zaitez kezkatu haurren letra esanahia\nhaurra esaten duzun hitz bakoitza esan nahi duzu\naingeru 1155 zenbakia esanahia


EAJ-PNV: Burzakoren esanetan López Obradorrek Mexikon lortutako garaipena "erabatekoa" izan da, eta EAJ-PNVren eta Euskal erakundeen lankidetza eskaini dio\nBurzakoren esanetan López Obradorrek Mexikon lortutako garaipena "erabatekoa" izan da, eta EAJ-PNVren eta Euskal erakundeen lankidetza eskaini dio\nNazioarte gaietarako burukide arduradunak Pueblatik jarraitu ditu hauteskundeak eta Mexiko D.F.n izan da Nazioko presidente hautetsiaren lehen diskurtsoa entzuteko.\nMikel Burzako burukidea Mexikoko hauteskundean\nMikel Burzakok, Euzkadi Buru Batzarreko Nazioarte Gaietarako burukide arduradunak, “erabateko eta zalantzaezin ” jo du Andrés Manuel López Obradorren garaipena atzo Mexikon egin ziren Hauteskunde Presidentzialetan. Burzakok Pueblatik jarraitu zituen hauteskundeak Morenak (Movimiento Regeneración Nacional), López Obradorren alderdiak, gonbidatutako nazioarteko begirale gisa. Ondoren, Mexiko D.F.ra joan zen eta bertatik entzun zuen presidente hautetsiaren lehen diskurtsoa: “AMLOren garaipena espero zen baina nolabaiteko kautela pixka bat ere bazegoen azken hauteskunde batzuetan, faborito gisa agertzen zen arren, ez zelako garaile irten. Baina, oraingo honetan, López Obradorrek soberan gainditu du %50eko portzentajea (gutxi gora behera %53,5 a atera du, azken zenbaketaren arabera) eta 30 puntutik gora atera dizkio bigarrenari. Garaipen erabatekoa eta zalantzaezina”, baieztatu du Burzakok. Buruzagi jeltzalearen aburuz, atzokoak “hauteskunde historikoak izan ziren beren dimentsioagatik. 90 milioi pertsona zeuden bozketara deituta eta horietatik 12 milioi ziren lehen aldiz bozkatzen zutenak. Eta, presidente berriaz gain, 128 senatari, 500 diputatu, 9 gobernadore eta 3.000tik gora kargu aukeratu ziren. Halako dimentsioak izaera historikoa eman zien hauteskundeei. Eta atera den emaitzak zalantzarik gabe erakusten du Mexikon aldaketa politiko handia emango dela”.\nBurzakok Pueblan bizi zuen hauteskunde-eguna, euskal inbertsiorik handiena egin den eta Euskadiko enpresa gehien kokatuta dauden estatuetako bat. “Hainbat hautesleku bisitatu ditugu, dena behar bezala zegoela egiaztatzeko, eta arratsaldean Morenako hautagaiekin batzartu gara, Luis Miguel Barbosa gobernadoregaiarekin eta Claudia Rivera alkategaiarekin. Azken orduan Distritu Federalera joan gara López Obradorren lehen diskurtsoa entzutera, lehenengo hoteletik eta ondoren Zócalotik” .\nBurukideak López Obradorrek Mexikoko presidente gisa esan dituen lehen hitzak azpimarratu ditu. “Alde batetik, lasaitasuna adierazi du alderdi ekonomikoan,bereziki kanpoko inbertsioei dagokienez. Bermatu du aurreko gobernuak izenpetutako kontratu guztiak beteko dituela eta politika ekonomikoan hainbat lerro ezarriko dituela. Baina hori datorren urtean izango dela esan du,orain sei hilabeteko trantsizioa dagoelako. Beste alde batetik, narkotrafikoaren eta segurtasunik ezaren kontrako konpromisoa eta, horri lotuta, txirotasunaren eta desberdintasun sozialaren kontrako borroka adierazi ditu. López Obradorrek baieztatu du gai horien ardatz nagusia ustelkeria dela eta eredugarri izan beharko dutela bere gobernu talde berria osatuko duten pertsonek . Arrakastatsua izango ahal da, hori delako Mexikoren eta erregio osoaren etorkizunerako gako nagusia”, baieztatu du Burzakok.\nBurukideak eta EBBko presidente Andoni Ortuzarrek López Obrador zuzenean ezagutzeko aukera izan zuten Mexikora egin zuten azken bisitan gaur presidente hautetsia denaren etxean bazkaltzeko aukera izan zutelarik: “Mexikon eman dugun asteburuak lagundu digu Morenako taldearekin daukagun harremana sendotzen ,eta gure lankidetza osoa eskaini diogu, EAJrena zein gobernu ardurak ditugun erakundeena. Apaltasun osoz, pentsatzen dugu euskal erakundeek eredugarri izan daitezkeela Mexikon zabaltzen den aldi berri honetarako”, amaitu du.


Biktima gehiegi gure herrian - GARA\nMaider Alustiza Jon Enparantza abokatuaren emaztea\nBiktima gehiegi gure herrian\nPertsonaia eta egoera hauek, zoritxarrez, egiazkoak dira. Ez ditut asmatu behar izan. Hauek gure inguru hurbileko adibide gutxi batzuk dira\nSan Sebastian gau batez izan zen. ETAk osaba hil zuen tiroz. Gure lehengusu eta izebak harrezkero eta betirako pairatzen duten samina ez dut imajinatu ere egin nahi. Gure etxean izugarria izan zen, pentsa haienean.\nTxirrina. «Nor da?», galdetu du alabak. «Osaba Jon, gonbidatuko nauzue afaltzera?». «Zergatik azaltzen da Jon karteletan?» galdetu zuen duela urtebete. «Desagertua dagoelako». Baina aurkitu dugu, Toulouseko morge batean.\nJonen auzoko Belenen senarra espainolek erail zuten eta bi haur txikirekin geratu zen. Animo Aitor.\nHaurrek izugarri maite duten Anaren dendatik pasa gara, «edozein gauza behar duzuela, laguntzeko prest nauzu», globo bana oparitu die eta poz-pozik joan dira. Anaren senarra ETAk hil zuen. Alaba eta semea ditu.\nAitzolek zazpi urte daramatza espetxez espetxe milaka kilometro egiten gurasoak ikusi ahal izateko. Amatxo espetxetik atera dute! Azkenean! Atzo aita eraman zuten «zakur» frantsesek. Errepidera berriz ere astero.\nBi urtez espetxean egon den Joseba aurkitu dut kalean. «Ongi etorri!», esan diot irribarretsu. «Zer moduz zaude?», galdetu dit kopetilun. Atzo irakurri nuen artikulu batean «unos vienen y otros van», eta horixe bera esan nion nik. Herri hau horrela da Joseba, gazi-gozoz beteta.\nEspetxerako azken bidaia hiru seme-alaba zaharrenekin egin nuen. Nekanek eraman gintuen. Paliza itzela haurrentzat. Arina egin zitzaien oraingoan, ordea, Nekane eta Liberi, astero Jaen eta Huelvara joan behar baitute. «Zergatik ari dira oihuka ama? Zer esaten du Nekanek?». 500 kilometro egin ostean,kartzeleroek ez zioten sartzen utzi nahi. «Ba, 18 urte daramatzala Estatu espainoleko zein frantseseko espetxeetan senarra bisitatzen eta ez zuela onartuko bisitarik gabe geratzea». Eskerrak bera bezalako emakumeak ditugun.\nAhizpa txikitzat nuen lehengusinaren senarra ertzaina da. Alabaren lagun onenetako baten aita eta ama bezala. Astelehenean zipaioen etxean bazkalduko du.\nSenarra euskal preso politikoen abokatua da. Guardia Zibilaren esku egon zen. Bost egun, bere gau luzeekin. Zoritxarrez, hain ohikoa den inkomunikazio ankerraren babespean bahiturik izan zuten, ez non ez nola ez genekiela. Beste hamar euskal herritarrekin. Beste milaka pertsonak pasa duten egoera pasatzen.\n«Eta zergatik puskatu dizkigute gauzak etxean ama? Eta zergatik eraman dituzte? Ez zuten nahikoa aita eramatea? Non dago? Noiz ikusiko dugu? Berriz ere bidaiatzera? Utziko al diote oraingoan telefonoz deitzen? Kristalarekin ikusi beharko dugu oraindik? Zergatik ezingo dugu besarkatu?».\nAipatu ditudan pertsonaia eta egoera hauek, zoritxarrez, egiazkoak dira. Ez ditut asmatu behar izan. Hauek dira gure inguru hurbileko adibide gutxi batzuk.\nHau da Euskal Herriaren egoera, herri alai eta zoragarria izateaz gain, biktimak alde guztietatik, sufrimendua barra-barra.\nOrain guri tokatu zaigu inkomunikazioa pairatzea. Baina urte luzeak daramatzagu inkomunikazio egoera horren ondorioz jasandako tortura latzak ikusten. Etengabe artxibatzen dituzten torturen salaketak egiten.\nBehin Navajas fiskalaren aurrean eseri behar izan nuen torturak salatzeagatik. «Zure lana torturak ikertu eta torturatzaileak zigortzea da, ez tortura salatzen dutenak espetxeratzea», esan nion soilik. Horrelakorik ez zuela onartuko, altxa eta alde egin zuen. Hobe torturatzaileen bila joan izan balitz. Guztion artean eragin beharko dugu inpunitate hori amai dadin.\nBaten bati entzun diot «ez dakit zein prozesu» hasi dela... bat, bi, hiru esan ostean agian... ba, ederrak ditugun baldintza eta bermeak. «Egunkaria»-rena ona omen da, jende guztia pozik dago. Nola da posible? «Egunkaria»-ko kideak atxilotuak izan ziren, inkomunikatuak, torturatuak, espetxeratuak eta «Egunkaria» itxi egin zuten. Urteetara horretarako arrazoirik ez zegoela esan dute. Estupendo.\nEz gara hiru milioira iristen, eta horietatik 750 pertsona preso politikoak dira. Jon Anza erail egin dute. Politikan aritzen ziren hainbat lagun espetxean bahituta eduki eta gero, kalera joaten utzi diete. Ez daude libre, ordea, izugarrizko dirutzak ordaintzeaz gain, ez nituen aurreko asteburuko manifestazioan ikusi; askatasuna erabat mugaturik dute.\nAberri Egunean ikusi zenuten askok azkeneko aldiz nire senarra. «Nazio bat gara, Estatu bat behar dugu»; nafar Estatua, gehituko luke hark. Horren alde egindako lanak fruituak eman ditzala. Hori da gure bermea, euskal estatua. Biktima gehiago egon ez dadin, euskal Estatua lortzeko borrokan jarraituko dugu, barrutik eta kanpotik.\nMuxu handi bat atxilotutako guztiei eta haien senideei. Animo!